title: 1999 m. gruodžio 13 d. Komisijos direktyva 1999/97/EB iš dalies pakeičianti Direktyvą 95/21/EB dėl laivo saugumo, taršos prevencijos ir darbo bei gyvenimo sąlygų laivuose tarptautinių standartų taikymo laivams, atplaukiantiems į Bendrijos uostus ir plaukiojantiems valstybių narių jurisdikcijai priklausančiuose vandenyse (uosto valstybės kontrolė)Tekstas svarbus EEE.

text:
Svarbus teisinis pranešimas

|

31999L0097

Oficialusis leidinys L 331 , 23/12/1999 p. 0067 - 0070

		Komisijos direktyva 1999/97/EB1999 m. gruodžio 13 d.iš dalies pakeičianti Direktyvą 95/21/EB dėl laivo saugumo, taršos prevencijos ir darbo bei gyvenimo sąlygų laivuose tarptautinių standartų taikymo laivams, atplaukiantiems į Bendrijos uostus ir plaukiojantiems valstybių narių jurisdikcijai priklausančiuose vandenyse (uosto valstybės kontrolė)(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1995 m. birželio 19 d. Tarybos direktyvą 95/21/EB dėl laivo saugumo, taršos prevencijos ir darbo bei gyvenimo sąlygų laivuose tarptautinių standartų taikymo laivams, atplaukiantiems į Bendrijos uostus ir plaukiojantiems valstybių narių jurisdikcijai priklausančiuose vandenyse (uosto valstybės kontrolė) [1], su paskutiniais pakeitimais, padarytais Direktyva 98/42/EB [2], ypač į jos 19 straipsnį,(1) kadangi yra būtina atsižvelgti į Tarptautinės jūrų organizacijos (TJO) padarytus ir įsigaliojusius konvencijų, protokolų, kodeksų ir rezoliucijų pakeitimus bei Paryžiaus susitarimo memorandumo pokyčius;(2) kadangi informacijos paskelbimas apie Bendrijos uostuose pagal Direktyvą 95/21/EB sulaikytus laivus gali paskatinti jų savininkus laisva valia imtis ištaisomųjų veiksmų ir kelti sąmoningumo lygį saugumo atžvilgiu laivybos pramonėje;(3) kadangi šiuo tikslu skelbtinos informacijos sąrašas turėtų būti išplėstas, papildant jį išsamesne informacija apie tam tikrą laivą, jo sulaikymą ir veiksmus, kurių imtasi, bei informacija apie laivus, kuriems uždrausta įplaukti į Bendrijos uostus; kadangi reikėtų aiškiau nustatyti, kada trūkumai, kurie sąlygojo laivo sulaikymą, yra klasifikacinių bendrovių tikrinimo įsipareigojimų dalis; kadangi tokios priemonės efektyvumą turėtų padidinti dažniau, kas mėnesį, skelbiama informacija;(4) kadangi didesnis informacijos, susijusios su laivų patikrinimais, skaidrumas yra būtina ir svarbi laivybos kokybės skatinimo Bendrijoje ir visame pasaulyje dalis; kadangi būdai, leidžiantys šiai informacija tapti labiau prieinama ir savalaike, turėtų būti nustatyti bendradarbiaujant valstybėms narėms ir Komisijai;(5) kadangi valstybės narės turėtų imtis visų būtinų priemonių, pašalinančių teisines kliūtis tikrinamų, sulaikytų laivų ar laivų, kuriems draudžiama įplaukti į bet kurį Bendrijos uostą, sąrašo skelbimui, ypač keisti, jei būtina, savo nacionalinius įstatymus dėl duomenų apsaugos;(6) kadangi Direktyvos 95/21/EB I priedo II dalyje apibūdintas bendras atrankos faktorius turėtų būti patobulintas atsižvelgiant į jo įgyvendinimo metu sukauptą patirtį; kadangi atrankos faktoriaus vertė Paryžiaus susitarimo memorandumo sistemoje gali būti dažnai koreguojama, pakeitimus įtraukiant į "Sirenac" sistemą; kadangi, norint sužinoti laivo atrankos faktoriaus vertę, pakanka pasižiūrėti "Sirenac" duomenų bazėje; kadangi dėl šios priežasties nėra būtina įtraukti minėtą vertę į Direktyvą 95/21/EB;(7) kadangi Direktyvos 95/21/EB II priede nurodytas liudijimų ir dokumentų sąrašas turėtų būti iš dalies pakeistas atsižvelgiant į įsigaliojusius tarptautinių teisės aktų pakeitimus;(8) kadangi šioje direktyvoje numatytos priemonės sutampa su komiteto, įkurto pagal Tarybos direktyvos 93/75/EEB 12 straipsnį [3], su paskutiniais pakeitimais, padarytais Komisijos Direktyva 98/74/EB [4], nuomone,PRIĖMĖ ŠIĄ DIREKTYVĄ:1 straipsnisDirektyva 95/21/EB iš dalies keičiama taip:1. 2 straipsnis iš dalies keičiamas taip:a) 1 punkte žodžiai "galiojančiais 1998 m. liepos 1 d." keičiami žodžiais "galiojančiais 1999 m. liepos 1 d.";b) 2 punkte žodžiai "koks jis yra 1998 m. sausio 14 d." keičiami žodžiais "koks jis yra 1999 m. liepos 1 d.";2. 15 straipsnis pakeičiamas taip:"15 straipsnisPaskelbimas apie laivo sulaikymą1. Kiekvienos valstybės narės kompetentinga institucija turi imtis būtinų priemonių užtikrinti, kad VIII priedo I dalyje nurodyta informacija apie šios valstybės narės uoste per ankstesnį mėnesį sulaikytus laivus arba laivus, kuriems uždrausta įplaukti į šios valstybės narės uostą, būtų skelbiama bent kartą per mėnesį.2. "Sirenac"; sistemoje esanti informacija apie valstybių narių uostuose patikrintus laivus, nurodyta VIII priedo I ir II dalyse, atitinkamų techninių priemonių pagalba skelbiama kaip galima greičiau po patikrinimo užbaigimo ar sulaikymo nutraukimo.3. Valstybės narės ir Komisija bendradarbiauja, siekdamos sukurti atitinkamas 2 dalyje numatytas technines priemones.4. Prireikus "Sirenac"; informacinė sistema keičiama siekiant įgyvendinti pirmiau nurodytus reikalavimus.";3. I priedas keičiamas, kaip numatyta šios direktyvos priede;4. II priedas keičiamas taip:a) 2 punkto septintoji įtrauka pakeičiama taip:"— išimties liudijimas, įskaitant, kai tai reikalinga, krovinių sąrašą";b) po 28 punkto įterpiama:"29. Šiukšlių tvarkymo planas ir šiukšlių registravimo knyga.30. Sprendimų patvirtinimo sistema keleivinių laivų kapitonams.31. Paieškos ir gelbėjimo bendradarbiavimo planas nustatytais maršrutais plaukiojantiems keleiviniams laivams.32. Eksploatacinių apribojimų sąrašas keleiviniams laivams.33. Biriųjų krovinių laivo knygelė.34. Pakrovimo ir iškrovimo planas biriųjų krovinių laivams.";5. įterpiamas naujas VIII priedas, kaip numatyta šios direktyvos priede.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip po 12 mėnesių nuo šios direktyvos priėmimo, įgyvendina šią direktyvą, ir nedelsdamos apie tai praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja septintą dieną nuo jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1999 m. gruodžio 13 d.Komisijos varduLoyola de PalacioPirmininko pavaduotojas[1] OL L 157, 1995 7 7, p. 1.[2] OL L 184, 1998 6 27, p. 40.[3] OL L 247, 1993 10 5, p. 19.[4] OL L 276, 1998 10 13, p. 7.--------------------------------------------------PRIEDAS1. I priedas keičiamas taip:a)I dalies 6 punkte frazėje "laikinai atšaukta" po žodžio "laikinai" įterpiami žodžiai "ar visiškai";b) II dalis pakeičiama taip:"II. Bendras atrankos faktoriusToliau nurodytų laivų tikrinimui teikiama pirmenybė.1. Laivai, į valstybės narės uostą įplaukiantys pirmą kartą arba po 12 mėnesių ar ilgesnio nesilankymo. Taikydamos šiuos kriterijus, valstybės narės atsižvelgia ir į Susitarimo memorandumo narių atliktus patikrinimus. Kai tam nėra tinkamų duomenų, valstybės narės remiasi prieinamais "Sirenac" duomenimis ir patikrina tuos laivus, kurie nebuvo įregistruoti "Sirenac" duomenų bazėje nuo šios duomenų bazės sukūrimo 1993 m. sausio 1 d.2. Jokioje valstybėje narėje per ankstesnius šešis mėnesius nepatikrinti laivai.3. Laivai, kurių pagal konvencijų nuostatas išduotus privalomus laivų konstrukcijos ir įrangos bei klasifikacijos liudijimus yra išdavusi organizacija, nepripažinta pagal 1994 m. lapkričio 22 d. Tarybos direktyvą 94/57/EB dėl laivus tikrinančių bei apžiūrinčių organizacijų ir atitinkamos jūrų administracijų veiklos bendrųjų taisyklių ir standartų (OL L 319, 12.12.1994, p. 20).4. Laivai, plaukiojantys su valstybės, kuri yra metinės Susitarimo memorandumo ataskaitos trejų metų slenkamojo vidurkio lentelėje, nurodančioje aukštesnius nei vidutiniškai laivų sulaikymus bei laikinus sulaikymus, vėliava.5. Laivai, kuriems iš valstybės narės uosto buvo leista išplaukti tam tikromis sąlygomis, pavyzdžiui:a) kad trūkumai būtų pašalinti iki išvykimo;b) kad trūkumai būtų pašalinti kitame uoste;c) kad trūkumai būtų pašalinti per 14 dienų;d) trūkumai, kurių atžvilgiu nurodytos kitos sąlygos;Atsižvelgiama į tai, kad buvo imtasi su laivu susijusių veiksmų ir visi trūkumai pašalinti.6. Laivai, kurių trūkumai buvo užfiksuoti per ankstesnį patikrinimą, atsižvelgiant į trūkumų skaičių.7. Ankstesniame uoste sulaikyti laivai.8. Laivai, plaukiojantys su šalies, kuri nėra ratifikavusi visų atitinkamų šios direktyvos 2 straipsnyje nurodytų tarptautinių konvencijų, vėliava.9. Laivai, plaukiojantys su šalies, kurios trūkumų koeficientas didesnis nei vidutinis, vėliava.10. Laivai, kuriems priskirtos klasės trūkumas didesnis nei vidutinis.11. Tokios kategorijos laivai, kuriems nuspręsta atlikti išsamų patikrinimą (pagal šios direktyvos 7 straipsnį).12. Kiti senesni nei 13 metų laivai.Nustatydama pirmiau išvardytų laivų tikrinimo eiliškumą, kompetentinga institucija atsižvelgia į eiliškumą, kurį nurodo bendras atrankos faktorius, skelbiamas "Sirenac"informacinėje sistemoje pagal Paryžiaus susitarimo memorandumo I priedo 1 skirsnį. Didesnis atrankos faktorius rodo didesnę pirmenybę. Atrankos faktorius yra atitinkamų taikomų atrankos faktorių verčių suma, kaip numatyta supratimo memorandumo sistemoje. 5, 6 ir 7 punktai taikomi tik patikrinimams, atliktiems per paskutinius 12 mėnesių. Bendras atrankos faktorius neturi būti mažesnis nei 3, 4, 8, 9, 10, 11 ir 12 punktams nustatytų verčių suma.Jeigu per tris mėnesius nuo naujų Susitarimo memorandumo atrankos faktorių verčių įvedimo Komisija nusprendžia, kad tos vertės yra netinkamos, ji gali nutarti, kad, remiantis Direktyvos 95/21/EB 19 straipsnyje numatyta tvarka, tos vertės nebus taikomos pagal šią direktyvą."2. Įterpiamas naujas VIII priedas:"VIII PRIEDASInformacijos, susijusios su laivų sulaikymu ir tikrinimu valstybių narių uostuose, skelbimas(nurodyta 15 straipsnyje)I. Pagal 15 straipsnio 1 dalį skelbiamoje informacijoje turi būti:- laivo pavadinimas,- TJO numeris,- laivo tipas,- tonažas (BT),- pastatymo metai,- laivo savininko ar operatoriaus pavadinimas ir adresas,- vėliavos valstybė,- klasifikacinė bendrovė ar klasifikacinės bendrovės, prireikus išdavusios laivui tam tikros klasės liudijimus, jei jie yra,- klasifikacinė bendrovė ar klasifikacinės bendrovės ir (arba) kokia nors kita šalis, vėliavos valstybės vardu išdavusi tokiam laivui liudijimus pagal konvencijas, nurodant išduotus liudijimus,- sulaikymų skaičius per ankstesnius 24 mėnesius,- sulaikymo šalis ir uostas,- sulaikymo atšaukimo data,- sulaikymo trukmė, nurodyta dienomis,- nustatytų trūkumų skaičius ir aiškiai bei tiksliai nurodytos sulaikymo priežastys,- kai laivui draudžiama įplaukti į Bendrijos teritorijoje esantį uostą - aiškiai ir tiksliai nurodyta tokios priemonės taikymo priežastis,- nurodymas, ar atitinkamą apžiūrą atlikusi klasifikacinė bendrovė arba kita privati organizacija buvo atsakinga už trūkumus, kurie vieni ar kartu su kitais trūkumais sąlygojo sulaikymą,- priemonės, kurių imtasi dėl laivo, kuriam leista plaukti į atitinkamą artimiausią remonto įmonę ar kuriam buvo uždrausta įplaukti į kurį nors Bendrijos uostą.II. Į informaciją apie patikrintus laivus, skelbiamą remiantis 15 straipsnio 2 dalimi, įtraukiama:- laivo pavadinimas,- TJO numeris,- laivo tipas,- tonažas (BT),- pastatymo metai,- laivo savininko ar operatoriaus pavadinimas ir adresas,- vėliavos valstybė,- klasifikacinė bendrovė ar klasifikacinės bendrovės, prireikus išdavusios laivui tam tikros klasės liudijimus, jei jie yra.- klasifikacinė bendrovė ar klasifikacinės bendrovės ir (arba) kokia nors kita šalis, vėliavos valstybės vardu išdavusi tokiam laivui liudijimus pagal konvencijas, nurodant išduotus liudijimus,- patikrinimo šalis, uostas ir data,- trūkumų kiekis pagal trūkumų kategorijas."--------------------------------------------------


title: 2006 m. lapkričio 16 d. Komisijos direktyva 2006/111/EB dėl finansinių santykių tarp valstybių narių ir valstybės įmonių skaidrumo ir dėl finansinio skaidrumo tam tikrose įmonėse (kodifikuota redakcija)   (Tekstas svarbus EEE)

text:
17.11.2006

               LT

               Europos Sąjungos oficialusis leidinys

               L 318/17

      KOMISIJOS DIREKTYVA 2006/111/EB
   2006 m. lapkričio 16 d.
   dėl finansinių santykių tarp valstybių narių ir valstybės įmonių skaidrumo ir dėl finansinio skaidrumo tam tikrose įmonėse
   (Tekstas svarbus EEE)
   (kodifikuota redakcija)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 86 straipsnio 3 dalį,
   kadangi:

               (1)

               1980 m. birželio 25 d. Komisijos direktyva 80/723/EEB dėl finansinių santykių tarp valstybių narių ir valstybinių įmonių skaidrumo ir dėl finansinio skaidrumo tam tikrose įmonėse (1) buvo keletą kartų iš esmės keičiama (2). Siekiant aiškumo ir racionalumo minėta direktyva turėtų būti kodifikuota.

               (2)

               Valstybės įmonės vaidina svarbų vaidmenį valstybių narių nacionalinėje ekonomikoje.

               (3)

               Valstybės narės dažnai suteikia tam tikroms įmonėms specialiąsias ar išimtines teises arba moka ar skiria kitos rūšies kompensacijas tam tikroms įmonėms, kurioms yra patikėta teikti bendros ekonominės svarbos paslaugas. Šios įmonės dažnai konkuruoja su kitomis įmonėmis.

               (4)

               Sutarties 295 straipsnis nustato, kad Sutartis jokiu būdu nepažeidžia valstybių narių normų, reglamentuojančių nuosavybės sistemą. Taikant konkurencijos taisykles neturi būti nepagrįstos diskriminacijos tarp valstybės įmonių bei privačių įmonių. Ši direktyva taikoma ir valstybinės įmonėms, ir privačioms įmonėms.

               (5)

               Sutartis įpareigoja Komisiją užtikrinti, kad valstybės narės valstybės arba privačioms įmonėms neteiktų bendrosios rinkos principams prieštaraujančios pagalbos.

               (6)

               Vis dėlto sudėtingi finansiniai santykiai tarp nacionalinės valdžios institucijų ir valstybės įmonių gali trukdyti vykdyti šį įpareigojimą.

               (7)

               Sutartyje numatytas pagalbos taisykles deramai bei veiksmingai taikyti ir valstybės, ir privačioms įmonėms bus galima tik užtikrinus minėtųjų finansinių santykių skaidrumą.

               (8)

               Toks finansinių santykių skaidrumas valstybės įmonių atžvilgiu įgalina aiškiai atskirti valstybės kaip valdžios institucijos vaidmenį nuo valstybės kaip savininkės vaidmens.

               (9)

               86 straipsnio 1 dalyje valstybėms narėms yra numatyti tam tikri su valstybės įmonėmis ir įmonėmis, kurioms valstybės narės suteikia specialias arba išimtines teises, susiję įpareigojimai. Sutarties 86 straipsnio 2 dalis taikoma įmonėms, kurioms yra patikėta teikti bendros ekonominės svarbos paslaugas. Sutarties 86 straipsnio 3 dalis reikalauja, kad Komisija užtikrintų minėto straipsnio nuostatų taikymą ir numato jai šiam tikslui reikalingas priemones. Kad užtikrintų Sutarties 86 straipsnio nuostatų taikymą, Komisija turi turėti reikiamą informaciją. Tai reikalauja apibrėžti skaidrumo užtikrinimo sąlygas.

               (10)

               Reikėtų paaiškinti, ką reiškia sąvokos „valdžios institucijos“ ir „valstybės įmonės“.

               (11)

               Valstybių narių administracinės teritorinės struktūros skiriasi. Ši direktyva turi apimti kiekvienos valstybės narės visų lygių valdžios institucijas.

               (12)

               Valdžios institucijos gali daryti lemiamą įtaką valstybės įmonėms ne tik dėl to, kad yra jų savininkės arba turi didžiąją kapitalo dalį, bet ir dėl įgaliojimų, kuriuos pagal įmonės veiklą reglamentuojančias taisykles arba akcijų paskirstymo būdą minėtosios valdžios institucijos turi įmonių valdymo arba priežiūros struktūrose.

               (13)

               Viešosios lėšos valstybės įmonėms gali būti teikiamos tiesiogiai arba netiesiogiai. Skaidrumą būtina užtikrinti nepriklausomai nuo viešųjų lėšų teikimo būdo. Taip pat gali prireikti užtikrinti, kad būtų pateikiama atitinkama informacija apie tokio viešųjų lėšų teikimo priežastis ir faktinį jų panaudojimą.

               (14)

               Konkurencijos taisyklių, ypač Sutarties 86 straipsnio taikymą, gali apsunkinti sudėtingos situacijos, susijusios su įvairiomis valstybės įmonių bei privačių įmonių, kurioms suteiktos specialiosios ar išimtinės teisės arba kurioms yra patikėta teikti bendros ekonominės svarbos paslaugas, formomis, taip pat ir su veiklos rūšimis, kuriomis gali užsiimti viena įmonė, taip pat su skirtingu rinkos liberalizavimo įvairiose valstybėse narėse lygiu. Todėl būtina, kad valstybės narės ir Komisija turėtų išsamius duomenis apie tokių įmonių vidaus finansinę ir organizacinę struktūrą, ypač apie atskiras ir patikimas sąskaitas, skirtas kiekvienai įmonės veiklos rūšiai.

               (15)

               Sąskaitos turėtų parodyti įvairių veiklos rūšių skirtumus, su kiekviena veiklos rūšimi susijusias išlaidas ir įplaukas bei sąnaudų ir įplaukų paskirstymo metodus. Tokios atskiros sąskaitos, viena vertus, turi būti produktams ir paslaugoms, kurių atžvilgiu valstybė narė yra suteikusi specialiąsias arba išimtines teises arba yra patikėjusi įmonei teikti bendros ekonominės svarbos paslaugas, ir, kita vertus, kiekvienam produktui ar paslaugai, su kuriuo yra susijusi įmonės veikla. Įpareigojimas atskirti sąskaitas netaikomas įmonėms, kurių veikla apsiriboja bendros ekonominės svarbos paslaugų teikimu ir kurios neužsiima jokia kita veikla, išeinančia už bendros ekonominės svarbos paslaugų teikimo ribų. Nėra būtina reikalauti sąskaitų atskyrimo bendros ekonominės svarbos paslaugų arba specialiųjų arba išimtinių teisių srityse, tai taip pat nėra būtina išlaidų ir įplaukų tarp šitų paslaugų ir produktų ir likusių bendros ekonominės svarbos paslaugų arba specialiųjų arba išimtinių teisių paskirstymui.

               (16)

               Reikalavimas, kad valstybės narės užtikrintų, jog atitinkamos įmonės turėtų tokias atskiras sąskaitas, yra efektyviausias būdas pasiekti, kad tokioms įmonėms būtų teisingai ir veiksmingai taikomos konkurencijos taisyklės. Komisija 1996 m. yra priėmusi Komunikatą dėl Europos interesams bendros svarbos paslaugų (3), papildytą 2001 m. komunikatu (4), kuriame pabrėžiama jų svarba. Būtina atsižvelgti į tam tikrų sektorių, kurie gali būti susiję su bendros svarbos paslaugomis, tvirtos atitinkamų įmonių padėties rinkoje ir liberalizuojamuose sektoriuose atsirandančios konkurencijos pažeidžiamumo svarbą. Laikantis proporcingumo principo ir norint pasiekti pagrindinį skaidrumo tikslą yra būtina ir tinkama nustatyti tokių atskirų sąskaitų tvarkymo taisykles. Šia direktyva neviršijama to, kas yra būtina norint įgyvendinti Sutarties 5 straipsnio trečioje pastraipoje išdėstytus tikslus.

               (17)

               Bendrijos priimtos nuostatos tam tikrų sektorių atžvilgiu reikalauja, kad valstybės narės ir tam tikros įmonės tvarkytų atskiras sąskaitas. Būtina užtikrinti vienodų sąlygų taikymą visai ekonominei veiklai visoje Bendrijoje ir taikyti atskirų sąskaitų reikalavimą visoms panašioms situacijoms. Ši direktyva neturėtų pakeisti specialių taisyklių, nustatytų tam pačiam tikslui kitose Bendrijos nuostatose, ir neturėtų būti taikoma įmonių, kurioms taikomos pastarosios nuostatos, veiklai.

               (18)

               Tam tikroms įmonėms ši direktyva neturėtų būti taikoma dėl jų apyvartos dydžio. Tai taikoma toms įmonėms, kurių veiklos nuostatos nepateisina administracinės pareigos užtikrinti skaidrumą. Atsižvelgiant į ribotą galimą poveikį valstybių narių prekybai, šiuo metu nebūtina reikalauti atskirų tam tikrų kategorijų paslaugų teikimo sąskaitų.

               (19)

               Ši direktyva nepažeidžia kitų Sutarties nuostatų, ypač 86 straipsnio 2 dalies, 88 ir 296 straipsnių ir jokių kitų taisyklių, nustatančių valstybių narių informacijos teikimą Komisijai, taikymo.

               (20)

               Tais atvejais, kai taikant atvirą, skaidrią ir nediskriminuojančią procedūrą tam tikram laikotarpiui yra nustatyta kompensacija už bendros ekonominės svarbos paslaugų teikimą, nėra būtina reikalauti, jog tokios įmonės tvarkytų atskiras sąskaitas.

               (21)

               Minėtosios įmonės konkuruoja su kitomis įmonėmis, gaunamai informacijai turėtų būti taikomas profesinės paslapties reikalavimas.

               (22)

               Atskaitomybės sistema, pagrįsta pinigų srautų tarp valstybės institucijų ir valstybės įmonių, savo veiklą vykdančių gamybos sektoriuje, ex post facto tikrinimais, leis Komisijai vykdyti savo įsipareigojimus. Ši kontrolės sistema apima specifinę finansinę informaciją.

               (23)

               Norint apriboti valstybių narių administracinę naštą, atskaitomybės sistema turėtų naudoti tik viešai prieinamus duomenis ir akcininkams, kuriems priklauso daugiau kaip pusė bendrovės akcijų, prieinama informacija. Turi būti leidžiama pateikti konsoliduotas ataskaitas. Nesuderinama parama didžiosioms gamybinio sektoriaus įmonėms turės didžiausią iškreipiamąjį poveikį konkurencijai bendrojoje rinkoje. Dėl to tokią atskaitomybės sistemą šiuo metu galima taikyti tik įmonėms, kurių metinę apyvarta yra daugiau kaip 250 milijonų eurų.

               (24)

               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę terminais, numatytais I priedo B dalyje,

         PRIĖMĖ ŠIĄ DIREKTYVĄ:
   1 straipsnis
   1.   Valstybės narės pagal šią Direktyvą užtikrina finansinių santykių tarp valdžios institucijų ir valstybės įmonių skaidrumą, kad būtų gerai žinoma apie:

               a)

               viešąsias lėšas, kurias valdžios institucijos tiesiogiai skiria atitinkamoms valstybės įmonėms;

               b)

               viešąsias lėšas, kurias valdžios institucijos skiria per valstybės įmonių tarpininkus arba finansų įstaigas;

               c)

               faktinį šių viešųjų lėšų panaudojimą.

         2.   Nepažeisdamos Bendrijos nustatytų specialiųjų nuostatų, valstybės narės užtikrina, kad bet kurios įmonės, privalančios tvarkyti atskiras sąskaitas, finansinė ir organizacinė struktūra būtų teisingai atspindėta atskiromis sąskaitomis, kad būtų gerai žinoma apie:

               a)

               įvairių veiklos rūšių išlaidos ir įplaukos;

               b)

               išlaidų ir įplaukų priskyrimo įvairioms veiklos rūšims metodai.

         2 straipsnis
   Šioje direktyvoje:

               a)

               valdžios institucijos – tai visos valdžios institucijos, įskaitant valstybės ir regiono, vietos valdžios ir visas kitas teritorines institucijas;

               b)

               valstybės įmonė – tai bet kuri įmonė, kuriai valdžios institucijos tiesiogiai ar netiesiogiai gali daryti lemiamą įtaką dėl to, kad yra jos savininkės, dėl finansinio dalyvavimo įmonėje arba dėl to, kad tai numato įmonių veiklą reglamentuojančios taisyklės.
               Preziumuojama, kad dominuojanti valdžios institucijų įtaka yra tada, kai minėtosios institucijos tiesiogiai arba netiesiogiai įmonėje:

                           i)

                           turi didžiąją dalį įmonės pasirašyto kapitalo; arba

                           ii)

                           kontroliuoja didžiąją dalį su įmonės išleistomis akcijomis susijusių balsų; arba

                           iii)

                           gali paskirti daugiau kaip pusę įmonės administracijos, valdymo arba priežiūros tarnybos narių;

               c)

               valstybės įmonės, savo veiklą vykdančios gamybos sektoriuje – tai visos įmonės, kurių pagrindinė veikla, t. y. veikla, kuriai tenka ne mažiau kaip 50 % visos metinės apyvartos, yra gamyba; tai įmonės, kurių veikla priskiriama NACE (1 perž.) klasifikacijos D skyriui „Gamyba“, DA poskyriui iki DN poskyrio įskaitytinai (5);

               d)

               įmonė, privalanti tvarkyti atskiras sąskaitas – tai bet kokia įmonė, turinti specialią arba išimtinę teisę, valstybės narės suteiktą pagal Sutarties 86 straipsnio 1 dalį, arba įmonė, kuriai patikėta teikti bendros ekonominės svarbos paslaugą pagal Sutarties 86 straipsnio 2 dalį, kuri dėl to gauna bet kokios formos kompensaciją už viešąją paslaugą, ir kuri taip pat vykdo ir kitą veiklą;

               e)

               įvairios veiklos rūšys – tai, viena vertus, visi produktai ir paslaugos, kurių atžvilgiu įmonei suteikta specialioji arba išimtinė teisė, arba visos įmonei patikėtos bendros ekonominės svarbos paslaugos, ir, kita vertus, kiekvienas kitas atskiras produktas arba paslauga, su kuriuo yra susijusi įmonės veikla;

               f)

               išimtinės teisės – tai teisės, kurias valstybė narė suteikia vienai įmonei bet kuriuo įstatymu ar kitu teisės aktu, paliekant jai teisę teikti tam tikrą paslaugą ar užsiimti tam tikra veikla nurodytoje geografinėje zonoje;

               g)

               specialiosios teisės – tai teisės, valstybės narės suteikiamos ribotam įmonių skaičiui bet kuriuo įstatymu ar kitu teisės aktu, kuriuo nurodytoje geografinėje zonoje:

                           i)

                           tokių įmonių, įgaliotų teikti tam tikrą paslaugą ar užsiimti tam tikra veikla, skaičius apribojamas iki dviejų ar daugiau, kitaip nei taikant objektyvius, proporcinius ir nediskriminacinius kriterijus; arba

                           ii)

                           kelios konkuruojančios įmonės įgaliojamos teikti tam tikrą paslaugą ar užsiimti tam tikra veikla, kitaip nei taikant minėtus kriterijus; arba

                           iii)

                           bet kuriai įmonei ar įmonėms, kitaip nei taikant minėtus kriterijus, suteikiamas bet kuris teisinis ar priežiūros pranašumas, kuris žymiai paveikia bet kurios kitos įmonės galimybę teikti tokią pačią paslaugą ar užsiimti tokia pačia veikla toje pačioje geografinėje zonoje iš esmės tolygiomis sąlygomis.

         3 straipsnis
   1 straipsnio 1 dalyje minimas skaidrumo reikalavimas visų pirma taikomas tokiose finansinių santykių tarp valdžios institucijų ir valstybės įmonių srityse:

               a)

               veiklos nuostolių kompensavimui;

               b)

               kapitalo atsargoms;

               c)

               negrąžinamoms subsidijoms arba lengvatinėms paskoloms;

               d)

               finansinėms lengvatoms teikti atsisakant pelno arba išieškant priklausančias sumas;

               e)

               įprastų įplaukų už panaudotas viešąsias lėšas atsisakymui;

               f)

               valdžios institucijų nustatytoms piniginėms prievolėms kompensuoti.

         4 straipsnis
   1.   Siekdamos užtikrinti 1 straipsnio 2 dalyje minimą skaidrumą, valstybės narės imasi visų būtinų priemonių užtikrinti, kad kiekviena įmonė, privalanti tvarkyti atskiras sąskaitas:

               a)

               atskirtų vidaus sąskaitas pagal įvairias veiklos rūšis;

               b)

               teisingai paskirstytų visas išlaidas ir įplaukas pagal nuosekliai taikomus ir objektyviai pagrįstus savikainos apskaitos principus;

               c)

               būtų aiškiai nustačiusi savikainos apskaitos principus, pagal kuriuos tvarkomos atskiros sąskaitos.

         2.   1 dalies nuostatos taikomos tik veiklai, kuriai netaikomos specialiosios Bendrijos nuostatos, ir nedaro jokio poveikio valstybių narių įsipareigojimams arba prievolėms, atsirandančioms iš Sutarties ar tokių specialiųjų nuostatų.
   5 straipsnis
   1.   Kiek tai susiję su 1 straipsnio 1 dalimi, ši direktyva netaikoma finansiniams santykiams tarp valdžios institucijų ir:

               a)

               valstybės įmonių, kai jie siejasi su paslaugomis, kurių teikimas negali turėti pakankamai didelės įtakos prekybai tarp valstybių narių;

               b)

               centrinių bankų;

               c)

               valstybės kredito įstaigų, kai jie siejasi su viešųjų lėšų indėliais, kuriuos valdžios institucijos padėjo į tokias kredito institucijomis įprastomis komercinėmis sąlygomis;

               d)

               valstybės įmonių, kurių bendroji metinė grynoji apyvarta dvejų ataskaitinių metų laikotarpiu iki metų, kuriais buvo skirtos ar panaudotos 1 straipsnio 1 dalyje minimos lėšos, buvo mažesnė kaip 40 milijonų eurų. Tačiau valstybės kredito įstaigoms atitinkama riba yra balansinė 800 milijonų eurų suma.

         2.   Kiek tai susiję su 1 straipsnio 2 dalyje minimu skaidrumu, ši direktyva netaikoma:

               a)

               įmonėms, teikiančioms paslaugas, kurių teikimas negali turėti pakankamai didelės įtakos prekybai tarp valstybių narių;

               b)

               įmonėms, kurių bendroji metinė grynoji apyvarta dvejų ataskaitinių metų laikotarpiu iki metų, kuriais ji turėjo specialiąją arba išimtinę teisę, valstybės narės suteiktą pagal Sutarties 86 straipsnio 1 dalį, arba kuriais jai buvo patikėta teikti bendros ekonominės svarbos paslaugą pagal Sutarties 86 straipsnio 2 dalį, yra mažesnė kaip 40 milijonų eurų; tačiau valstybės kredito įstaigoms atitinkama riba yra balansinė 800 milijonų eurų suma;

               c)

               įmonėms, kurioms buvo patikėta teikti bendros ekonominės svarbos paslaugas pagal Sutarties 86 straipsnio 2 dalį, jeigu taikant atvirą, skaidrią ir nediskriminuojančią procedūrą tam tikram laikotarpiui joms yra skirtos kurios nors rūšies kompensacijos.

         6 straipsnis
   1.   Valstybės narės užtikrina, kad Komisija informacija apie 1 straipsnio 1 dalyje minimus finansinius santykius gali naudotis penkerius metus po pabaigos finansinių metų, kuriais atitinkamoms valstybės įmonėms buvo skirtos. Tačiau jeigu tos pačios lėšos yra naudojamos vėlesniais finansiniais metais, penkerių metų terminas prasideda nuo tų finansinių metų pabaigos.
   2.   Valstybės narės užtikrina, kad Komisija informacija apie 1 straipsnio 2 dalyje minimą įmonių finansinę ir organizacinę struktūrą gali naudotis penkerius metus po pabaigos tų finansinių metų, su kuriais ta informacija yra susijusi.
   3.   Valstybės narės pateikia Komisijai 1 ir 2 dalyse nurodytą informaciją kartu ir reikiamą aiškinamojo pobūdžio informaciją, ypač susijusią su siekiamais tikslais, jeigu Komisija mano, kad tokia informacija yra būtinai reikalinga.
   7 straipsnis
   Komisija neatskleidžia pagal 6 straipsnio 3 dalį jai pateiktos informacijos, kuriai taikomas profesinės paslapties reikalavimas.
   Pirma pastraipa nedraudžia skelbti bendros informacijos arba apžvalgų, jeigu jose nėra duomenų, susijusių su konkrečiomis valstybės įmonėmis, kurioms taikoma ši direktyva.
   8 straipsnis
   1.   Valstybės narės, kurių valstybės įmonės veikia gamybiniame sektoriuje, kasmet teikia Komisijai 2 ir 3 dalyse nustatytą finansinę informaciją pagal 5 dalyje nurodytą grafiką.
   2.   Finansinė informacija, kurios prašoma iš kiekvienos valstybės įmonės, veikiančios gamybiniame sektoriuje ir pagal 4 dalį, yra metinė ataskaita ir metinė finansinė atskaitomybė pagal Tarybos direktyvoje 78/660/EEB pateiktą apibrėžimą (6). Metinę finansinę atskaitomybę ir metinę ataskaitą sudaro balansas ir pelno/nuostolio ataskaita, paaiškinamieji raštai, kartu su apskaitos politikos, direktorių ataskaitomis, atskirų padalinių ir veiklos ataskaitomis. Be to, pateikiami pranešimai apie akcininkų susirinkimus ir kita susijusi informacija.
   Reikalaujamas ataskaitas atskirai teikia kiekviena valstybės įmonė, taip pat patronuojanti arba subpatronuojanti bendrovė, kuri sujungia kelias valstybės įmones, jeigu pagal bendrą patronuojančios arba subpatronuojančios bendrovės pardavimo rezultatą ją galima laikyti „gamybine“.
   3.   Pateikiama toliau nurodyta kita, nei nurodyta 2 dalyje, informacija, jeigu ji neatskleista kiekvienos valstybės įmonės metinėje ataskaitoje ir metinėje finansinėje atskaitomybėje:

               a)

               akcinio kapitalo ar kvazikapitalo lėšų, kurios savo pobūdžiu panašios į nuosavą kapitalą, teikimas, nurodant tokių lėšų teikimo sąlygas (ar akcijos paprastosios, privilegijuotosios, atidėtosios ar konvertuojamosios akcijos ir palūkanų normas; su akcijomis susijusias teises į dividendus arba konvertavimo teises);

               b)

               negrąžintinos paskolos arba paskolos, kurios yra grąžintinos tik tam tikromis aplinkybėmis;

               c)

               bet kokios įmonei suteiktos paskolos, įskaitant paskolos viršijimą bei kapitalo investicijų avansines sumas, nurodant palūkanų normas ir paskolos bei jos garantijos, jeigu paskolą gaunanti įmonė tokią pateikia skolintojui, sąlygas;

               d)

               valdžios institucijų suteiktas paskolos finansavimo garantijas įmonei (nurodant sąlygas ir už šias garantijas įmonių mokamus mokesčius);

               e)

               išmokėtus dividendus ir nepaskirstytą pelną;

               f)

               kitas valstybės įsikišimo formas, ypač sumų, kurias valstybei skolingos valstybės įmonės, dovanojimą, įskaitant, inter alia, paskolų, negrąžintinų paskolų, bendrovių pelno arba socialinių mokesčių ar kitų panašių mokesčių mokėjimą.

         A punkte nurodytą akcinį kapitalą sudaro valstybės tiesiogiai įmokėtas akcinis kapitalas ir bet koks gautas akcinis kapitalas, kurį reikiamai valstybės įmonei įmoka tai pačiai grupei priklausanti arba nepriklausanti patronuojanti valstybinė bendrovė arba kita valstybės įmonė, taip pat ir finansinės institucijos. Visais atvejais nurodomas ryšys tarp finansuotojo ir gavėjo.
   4.   2 ir 3 dalyse reikalaujamą informaciją turi pateikti visos valstybės įmonės, kurių apyvarta paskutiniais finansiniais metais buvo didesnė kaip 250 milijonų eurų.
   Pirmiau nurodytą informaciją teikia atskirai kiekviena valstybės įmonė, įskaitant kitose valstybėse narėse veikiančias įmones, ir, kur reikia, ją sudaro duomenys apie visus sandorius tarp įvairių valstybės įmonių grupės viduje ir tarp tokių įmonių grupių, taip pat apie tiesioginius sandorius tarp valstybės įmonės ir valstybės.
   Kai kurios valstybės įmonės paskirsto savo veiklą kelioms įmonėms – atskiriems juridiniams asmenims. Iš tokių įmonių Komisija pageidauja gauti vieną konsoliduotą ataskaitą. Konsolidacija turėtų atspindėti tame pačiame arba artimai susijusiuose sektoriuose veikiančios įmonių grupės ekonominę padėtį. Konsoliduotų ataskaitų, kurias pateikia skirtingos ir grynai finansinės patronuojančios įmonės, nepakanka.
   5.   2 ir 3 dalyse nurodyta informacija pateikiama Komisijai kiekvienais metais.
   Informacija pateikiama per 15 darbo dienų po tam tikros valstybės įmonės metinės ataskaitos paskelbimo. Bet kokiu atveju ir ypatingai įmonės, kurios neskelbia metinių ataskaitų, reikalingą informaciją pateikia ne vėliau kaip praėjus devyniems mėnesiams po įmonės finansinių metų pabaigos.
   6.   Tam, kad nustatyti įmonių, kurioms taikoma ši atskaitomybės sistema, skaičių, valstybės narės pateikia Komisijai bendrovių, kurioms taikomas šis straipsnis, sąrašą ir jų apyvartą. Sąrašas patikslinamas iki kiekvienų metų kovo 31 d.
   7.   Valstybės narės teiks Komisijai papildomą informaciją, kuri, jos nuomone, reikalinga, norint išsamiai įvertinti pateiktus duomenis.
   9 straipsnis
   Komisija reguliariai praneša valstybėms narėms apie šios direktyvos taikymo rezultatus.
   10 straipsnis
   Direktyva 80/723/EEB su pakeitimais, padarytais direktyvomis, nurodytomis I priedo A dalyje, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę terminais, numatytais I priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal II priede pateiktą atitikmenų lentelę.
   11 straipsnis
   Ši direktyva įsigalioja 2006 m. gruodžio 20 d.
   12 straipsnis
   Ši direktyva skirta valstybėms narėms.

      Priimta Briuselyje, 2006 m. lapkričio 16 d.

            Komisijos vardu

         Neelie KROES

            Komisijos narė

      (1)  OL L 195, 1980 7 29, p. 35. Direktyva su paskutiniais pakeitimais, padarytais Direktyva 2005/81/EB (OL L 312, 2005 11 29, p. 47).

      (2)  Žr. I priedo A dalį.

      (3)  OL C 281, 1996 9 26, p. 3.

      (4)  OL C 17, 2001 1 19, p. 4.

      (5)  OL L 83, 1993 4 3, p. 1.

      (6)  OL L 222, 1978 8 14, p. 11.

      I PRIEDAS
      A   DALIS
      PANAIKINAMA DIREKTYVA SU VĖLESNIAIS PAKEITIMAIS

         (nurodyta 10 straipsnyje)

                  Komisijos direktyva 80/723/EEB

                  (OL L 195, 1980 7 29, p. 35)

                  Komisijos direktyva 85/413/EEB

                  (OL L 229, 1985 8 28, p. 20)

                  Komisijos direktyva 93/84/EEB

                  (OL L 254, 1993 10 12, p. 16)

                  Komisijos direktyva 2000/52/EB

                  (OL L 193, 2000 7 29, p. 75)

                  Komisijos direktyva 2005/81/EB

                  (OL L 312, 2005 11 29, p. 47)

      B   DALIS
      PERKĖLIMO Į NACIONALINĘ TEISĘ TERMINŲ SĄRAŠAS

         (nurodytas 10 straipsnyje)

                  Direktyva

                  Perkėlimo terminas

                  80/723/EEB

                  1981 m. gruodžio 31 d.

                  85/413/EEB

                  1986 m. sausio 1 d.

                  93/84/EEB

                  1993 m. lapkričio 1 d.

                  2000/52/EB

                  2001 m. liepos 31 d.

                  2005/81/EB

                  2006 m. gruodžio 19 d.

      II PRIEDAS
      ATITIKMENŲ LENTELĖ

                  Direktyva 80/723/EEB

                  Ši direktyva

                  1 straipsnis

                  1 straipsnis

                  2 straipsnio 1 dalies įžanginė frazė

                  2 straipsnio įžanginė frazė

                  2 straipsnio 1 dalies a punktas

                  2 straipsnio a punktas

                  2 straipsnio 1 dalies b punktas

                  2 straipsnio b punkto pirma pastraipa

                  2 straipsnio 1 dalies c–f punktai

                  2 straipsnio c–f punktai

                  2 straipsnio 1 dalies g punkto įžanginė frazė

                  2 straipsnio g punkto įžanginė frazė

                  2 straipsnio 1 dalies g punkto pirma įtrauka

                  2 straipsnio g punkto i papunktis

                  2 straipsnio 1 dalies g punkto antra įtrauka

                  2 straipsnio g punkto ii papunktis

                  2 straipsnio 1 dalies g punkto trečia įtrauka

                  2 straipsnio g punkto iii papunktis

                  2 straipsnio 2 dalies įžanginė frazė

                  2 straipsnio b punkto antros pastraipos įžanginė frazė

                  2 straipsnio 2 dalies a punktas

                  2 straipsnio 2 dalies b punkto antros pastraipos i punktas

                  2 straipsnio 2 dalies b punktas

                  2 straipsnio 2 dalies b punkto antros pastraipos ii punktas

                  2 straipsnio 2 dalies c punktas

                  2 straipsnio 2 dalies b punkto antros pastraipos iii punktas

                  3 straipsnis

                  3 straipsnis

                  3a straipsnis

                  4 straipsnis

                  4 straipsnis

                  5 straipsnis

                  5 straipsnis

                  6 straipsnis

                  5a straipsnio 1 dalis

                  8 straipsnio 1 dalis

                  5a straipsnio 2 dalies pirmos pastraipos įžanginė frazė

                  8 straipsnio 2 dalies pirma pastraipa

                  5a straipsnio 2 dalies pirmos pastraipos i punktas

                  8 straipsnio 2 dalies pirma pastraipa

                  5a straipsnio 2 dalies antros pastraipos įžanginė frazė

                  8 straipsnio 3 dalies pirmos pastraipos įžanginė frazė

                  5a straipsnio 2 dalies antros pastraipos ii punktas

                  8 straipsnio 3 dalies pirmos pastraipos a punktas

                  5a straipsnio 2 dalies antros pastraipos iii punktas

                  8 straipsnio 3 dalies pirmos pastraipos b punktas

                  5a straipsnio 2 dalies antros pastraipos iv punktas

                  8 straipsnio 3 dalies pirmos pastraipos c punktas

                  5a straipsnio 2 dalies antros pastraipos v punktas

                  8 straipsnio 3 dalies pirmos pastraipos d punktas

                  5a straipsnio 2 dalies antros pastraipos vi punktas

                  8 straipsnio 3 dalies pirmos pastraipos e punktas

                  5a straipsnio 2 dalies antros pastraipos vii punktas

                  8 straipsnio 3 dalies pirmos pastraipos f punktas

                  5a straipsnio 3 dalies pirma pastraipa

                  8 straipsnio 4 dalies pirma pastraipa

                  5a straipsnio 3 dalies antros pastraipos pirmas sakinys

                  8 straipsnio 4 dalies antra pastraipa

                  5a straipsnio 3 dalies antros pastraipos antras sakinys

                  8 straipsnio 3 dalies antros pastraipos pirmas sakinys

                  5a straipsnio 3 dalies antros pastraipos trečias sakinys

                  8 straipsnio 3 dalies antros pastraipos antras sakinys

                  5a straipsnio 3 dalies antros pastraipos paskutinis sakinys

                  8 straipsnio 2 dalies antra pastraipa

                  5a straipsnio 3 dalies trečia pastraipa

                  8 straipsnio 4 dalies trečia pastraipa

                  5a straipsnio 4 dalies pirma pastraipa

                  8 straipsnio 5 dalies pirma pastraipa

                  5a straipsnio 4 dalies antra pastraipa

                  8 straipsnio 5 dalies antra pastraipa

                  5a straipsnio 4 dalies trečia pastraipa

                  8 straipsnio 6 dalis

                  5a straipsnio 5 dalis

                  —

                  5a straipsnio 6 dalis

                  8 straipsnio 7 dalis

                  6 straipsnio 1 dalis

                  7 straipsnio pirma pastraipa

                  6 straipsnio 2 dalis

                  7 straipsnio antra pastraipa

                  7 straipsnis

                  9 straipsnis

                  8 straipsnis

                  —

                  —

                  10 straipsnis

                  —

                  11 straipsnis

                  9 straipsnis

                  12 straipsnis

                  —

                  I priedas

                  —

                  II priedas


title: 2004 m. balandžio 29 d. Europos Parlamento ir Tarybos direktyva 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskira Direktyva, kaip numatyta Direktyvos 89/391/EEB 16 straipsnio 1 dalyje)tekstas svarbus EEE.

text:
Svarbus teisinis pranešimas

|

32004L0037

Oficialusis leidinys L 158 , 30/04/2004 p. 0050 - 0076

		Europos Parlamento ir Tarybos Direktyva 2004/37/EB2004 m. balandžio 29 d.dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskira direktyva, kaip numatyta Direktyvos 89/391/EEB 16 straipsnio 1 dalyje)(tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 173 straipsnio 2 dalį,atsižvelgdami į Komisijos pasiūlymą,atsižvelgdami į Europos ekonomikos ir socialinių reikalų komiteto nuomonę [1],atsižvelgdami į Regionų komiteto nuomonę,laikydamiesi Sutarties 251 straipsnyje nustatytos tvarkos [2],kadangi:(1) 1990 m. birželio 28 d. Tarybos direktyva 90/394/EEB dėl darbuotojų apsaugos nuo rizikos, susijusios su kancerogenų poveikiu darbe (šeštoji atskira direktyva, kaip numatyta Direktyvos 89/391/EEB 16 straipsnio 1 dalyje) [3] iš esmės buvo pakeista keletą kartų [4]. Todėl minėtą direktyvą reikėtų susisteminti aiškumo ir racionalumo dėlei.(2) Būtiniausių reikalavimų, keliamų, siekiant garantuoti geresnius sveikatos ir saugos standartus, apsaugant darbuotojus nuo kancerogenų ir mutagenų poveikio darbe, laikymasis yra būtinas tam, kad užtikrintų darbuotojų sveikatą ir saugą ir taip pat siekiant nustatyti minimalų visų darbuotojų apsaugos lygmenį Bendrijoje.(3) Ši direktyva yra atskira direktyva, kaip apibrėžta 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo [5] 16 straipsnio 1 dalyje. Todėl tos Direktyvos nuostatos visiškai taikomos kancerogenų ir mutagenų poveikiui darbuotojams, nepažeidžiant griežtesnių ir (arba) specialių šios Direktyvos nuostatų.(4) Atitinkamas apsaugos nuo rizikos veiksnių, susijusių su kancerogenais ir mutagenais, lygmuo buvo nustatytas Bendrijoje apskritai ir tas apsaugos lygmuo buvo nustatytas, taikant ne išsamius, privalomuosius reikalavimus, bet bendrųjų principų sistemą, kad valstybės narės galėtų nuosekliai taikyti būtiniausius reikalavimus.(5) Bakteriniai ląstelių mutagenai yra medžiagos, galinčios sukelti nuolatinį ląstelės genetinės medžiagos, kiekio arba jos struktūros pasikeitimą, nulemiantį tos ląstelės fenotipinių savybių pasikeitimą, kuris gali būti perduotas palikuonėms dukterinėms ląstelėms.(6) Dėl savo veikimo mechanizmo bakterinių ląstelių mutagenai gali turėti kancerogeninį poveikį.(7) 1967 m. birželio 27 d. Tarybos direktyvos 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [6] VI priede pateikiami kiekvienos medžiagos klasifikavimo kriterijai ir ženklinimo etikete tvarka.(8) 1999 m. gegužės 31 d. Europos Parlamento ir Tarybos direktyvoje 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo [7] pateikiama informacija apie tokių preparatų klasifikavimo kriterijus ir ženklinimo etiketėmis tvarką.(9) Visose darbo situacijose darbuotojus privaloma apsaugoti nuo preparatų, turinčių vieną ar daugiau mutagenų ar kancerogenų, ir nuo kancerogeninių bei mutageninių junginių, susidarančių darbo metu.(10) Kai kurių medžiagų atveju būtina apsvarstyti visus absorbcijos būdus, įskaitant prasiskverbimą per odą, siekiant užtikrinti kuo geresnę apsaugą.(11) Nors dabartinės mokslo žinios neleidžia nustatyti lygio, žemiau kurio rizika sveikatai išnyktų, nepaisant to, sumažinus kancerogenų poveikį, ši rizika sumažės.(12) Siekiant prisidėti, silpninant šiuos rizikos veiksnius, reikėtų nustatyti ribines vertes ir kitas tiesiogiai susijusias nuostatas dėl šių visų kancerogenų ir mutagenų, remiantis apie juos prieinama informacija, įskaitant mokslinius ir techninius duomenis.(13) Profesinio poveikio ribines vertes privaloma laikyti bendros tvarkos dėl darbuotojų apsaugos svarbia dalimi. Tokias ribines vertes privaloma pakeisti kai būtina, atsižvelgiant į naujausius mokslinius duomenis.(14) Atsargumo principą reikėtų taikyti darbuotojų sveikatos apsaugai.(15) Reikia imtis prevencinių priemonių nuo poveikio su kancerogenais neapsaugotų darbuotojų saugai užtikrinti ir profesinei sveikatai apsaugoti.(16) Ši direktyva padeda praktiškai formuoti socialinį vidaus rinkos aspektą.(17) Atsižvelgdama į Tarybos direktyvą 74/325/EEB [8], Komisija pasikonsultavo su Darbuotojų saugos ir sveikatos patariamuoju komitetu, kad parengtų pasiūlymus dėl direktyvų, kurias pakeičia ši Direktyva.(18) Ši direktyva nepažeidžia valstybių narių įsipareigojimų dėl IV priedo B dalyje nurodytų perkėlimo į nacionalinę teisę terminų,PRIĖMĖ ŠIĄ DIREKTYVĄ:I SKYRIUSBENDROSIOS NUOSTATOS1 straipsnisTikslas1. Šios direktyvos tikslas – darbuotojų apsauga nuo jų saugai ir sveikatai gresiančio ar galinčio grėsti pavojaus dėl kancerogenų ar mutagenų poveikio, įskaitant šio pavojaus prevenciją.Ji nustato konkrečius būtiniausius šios srities reikalavimus, įskaitant ribines vertes.2. Ši direktyva netaikoma darbuotojams, kuriuos veikia vien tik radiacija, kuriai taikoma Europos atominės energijos bendrijos steigimo sutartis.3. Direktyva 89/391/EEB taikoma visai šio straipsnio 1 dalyje nurodytai sričiai, nepažeidžiant griežtesnių ir (arba) specialių šios direktyvos nuostatų.4. Asbestui, kuris reglamentuojamas Direktyvoje 83/477/EEB [9], šios direktyvos nuostatos taikomos tada, kai tik jos yra palankesnės sveikatos ir saugos darbe požiūriu.2 straipsnisSąvokų apibrėžimaiŠioje direktyvoje:a) "kancerogenas":i) medžiaga, atitinkanti klasifikavimo kaip 1 ar 2 kategorijos kancerogenas kriterijus, nurodytus Direktyvos 67/548/EEB VI priede;ii) preparatas, sudarytas iš vienos ar kelių, i punkte nurodytų medžiagų, kai vienos ar kelių atskirų medžiagų koncentracija atitinka reikalavimus, keliamus koncentracijos riboms, preparatą priskiriant kancerogenų 1 ar 2 kategorijai, nustatytai arba:Direktyvoje 67/548/EEB I priede, arbaDirektyvos 1999/45/EB II priede B dalyje, jei medžiaga ar medžiagos neįtrauktos į Direktyvos 67/458/EEB I priedą arba nenurodomos jų koncentracijos ribos;iii) medžiaga, preparatas arba procesas, nurodytas šios direktyvos I priede, o taip pat medžiaga ar preparatas, gautas tame priede nurodyto proceso metu.b) "mutagenas":i) medžiaga, atitinkanti klasifikavimo kaip 1 ar 2 kategorijos mutagenas, kriterijus, nurodytus Direktyvos 67/548/EEB VI priede;ii) preparatas, sudarytas iš vienos ar kelių, i punkte nurodytų medžiagų, kai vienos ar kelių atskirų medžiagų koncentracija atitinka reikalavimus, keliamus koncentracijos riboms, preparatą priskiriant mutagenų 1 ar 2 kategorijai, nustatytai arba:Direktyvoje 67/548/EEB I priede, arbaDirektyvos 1999/45/EB II priede B dalyje, jei medžiaga ar medžiagos neįtrauktos į Direktyvos 67/458/EEB I priedą arba nenurodomos jų koncentracijos ribos;c) "ribinė vertė", jei nenurodyta kitaip – kancerogeno arba mutageno koncentracijos ore svertinio vidurkio pagal laiką didžiausia reikšmė darbuotojo kvėpavimo erdvėje per tam tikrą laikotarpį, nustatytą tos direktyvos III priede.3 straipsnisTaikymo sritis – rizikos nustatymas ir įvertinimas1. Ši direktyva taikoma tiems darbams, kurių metu darbuotojai yra arba gali būti neapsaugoti nuo poveikio su darbo metu susidariusiais kancerogenais ar mutagenais.2. Imantis darbų, kurių metu gali kilti poveikio su kancerogenais arba mutagenais rizika, reikia nustatyti darbuotojų poveikio pobūdį, laipsnį ir trukmę, kad būtų galima įvertinti bet kokį darbuotojų saugai ir sveikatai gresiančią riziką bei nustatyti priemones, kurių reikia imtis.Rizikos įvertinimo rezultatai turi būti atnaujinami reguliariai ir kaskart pasikeitus sąlygoms, galinčioms turėti įtakos darbuotojų poveikiui su kancerogenais arba mutagenais.Atsakingų institucijų prašymu darbdavys turi pateikti joms informaciją, panaudotą šiam įvertinimui atlikti.3. Vertinant riziką, reikia atsižvelgti į visas kitas poveikio veikimo kryptis, tokias kaip absorbcija odoje ir (arba) per odą.4. Atlikdami rizikos įvertinimą, darbdaviai ypač atsižvelgia į visus padarinius tų darbuotojų saugai ir sveikatai, kuriems gresia ypač didelis pavojus, ir, be kita ko, siekia neleisti šiems darbuotojams dirbti vietose, kuriose jie gali susidurti su kancerogenais ar mutagenais.II SKYRIUSDARBDAVIŲ PAREIGOS4 straipsnisSumažinimas ir pakeitimas1. Darbdavys mažina kancerogeno ar mutageno naudojimą darbo vietoje, visų pirma pakeisdamas juos pagal technines galimybes medžiaga, preparatu ar procesu, kurie pagal jų naudojimo sąlygas yra nepavojingi ar mažiau pavojingi darbuotojų saugai ir sveikatai.2. Atitinkamų institucijų prašymu darbdavys pateikia joms tyrimų rezultatus.5 straipsnisPoveikio prevencija ir sumažinimas1. Jei 3 straipsnio 2 dalyje nurodyto įvertinimo rezultatai parodo darbuotojų saugai ir sveikatai gresiantį pavojų, būtina imtis priemonių poveikio prevencijai.2. Jei kancerogeno ar mutageno techniškai neįmanoma pakeisti medžiaga, preparatu ar procesu, kurie pagal jų naudojimo sąlygas yra nepavojingi ar mažiau pavojingi saugai ir sveikatai, darbdavys užtikrina, kiek leidžia techninės galimybės, kad kancerogenas ar mutagenas būtų gaminami ir naudojami uždaroje sistemoje.3. Jei naudoti uždarą sistemą techniškai neįmanoma, darbdavys užtikrina, kad darbuotojų poveikis būtų sumažintas iki techniškai įmanomo žemiausio lygio.4. Poveikis neviršija kancerogeno ribinės vertės, kaip nustatyta III priede.5. Visada, kai naudojamas kancerogenas ar mutagenas, darbdavys imasi visų šių priemonių:a) riboja kancerogeno ar mutageno kiekį darbo vietoje;b) kiek įmanoma sumažina darbuotojų, kurie yra ar gali būti neapsaugoti nuo poveikio, skaičių;c) darbo procesus ir inžinerines kontrolės priemones projektuoja taip, kad būtų išvengta kancerogenų ar mutagenų patekimo į darbo vietą arba sumažintas patenkantis jų kiekis;d) išretina kancerogenus jų susidarymo vietoje, naudoja vietinę išgavimo sistemą arba bendrąją ventiliaciją bei visus kitus tinkamus būdus, kurie atitinka visuomenės sveikatos ir aplinkos apsaugos poreikius;e) naudoja žinomus darbo procesus kancerogenų ar mutagenų kiekiui matuoti, ypač anksti aptikti per didelį jų kiekį, susidariusį dėl nenumatyto įvykio arba avarijos;f) naudoja tinkamus darbo procesus ir metodus;g) naudoja kolektyvines apsaugines priemones ir (arba), jei poveikio neįmanoma išvengti kitomis priemonėmis, asmens apsaugines priemones;h) naudoja higienos priemones, visų pirma, reguliariai valo grindis, sienas ir kitus paviršius;i) informuoja darbuotojams;j) pažymi pavojingas vietas ir naudoja atitinkamus įspėjamuosius ir saugos ženklus, įskaitant ženklus "Nerūkyti", zonose, kuriose darbuotojai yra arba gali būti neapsaugoti nuo poveikio su kancerogenais ar mutagenais;k) sudaro planus, numatančius, kaip elgtis avarijų, kurių metu poveikis gali būti ypač stiprus, metu;l) naudoja saugaus sandėliavimo, tvarkymo ir gabenimo priemones, o svarbiausia, naudoja plombuotas, aiškiai ir matomoje vietoje etiketėmis paženklintus konteinerius;m) paveda darbuotojams naudoti saugias atliekų surinkimo, sandėliavimo ir šalinimo priemones, įskaitant plombuotas, aiškiai ir matomoje vietoje etiketėmis paženklintus konteinerius.6 straipsnisKompetentingai institucijai skirta informacija1. Jei 3 straipsnio 2 dalyje nurodyto įvertinimo rezultatai parodo darbuotojų saugai ir sveikatai gresiantį pavojų, kompetentingos institucijos prašymu darbdaviai pateikia atitinkamą informaciją apie:a) atliekamus darbus ir (arba) vykstančius gamybinius procesus, įskaitant kancerogenų ar mutagenų naudojimo priežastis;b) pagamintų ar naudojamų medžiagų arba preparatų, kuriuose yra kancerogenų ar mutagenų, kiekius;c) veikiamų darbuotojų skaičių;d) prevencines priemones, kurių imamasi;e) naudojamų apsauginių priemonių tipą;f) poveikio pobūdį ir laipsnį;g) darbuotojų pavadavimo atvejus.7 straipsnisNenumatytas poveikis1. Darbdavys praneša darbuotojams apie nenumatytus įvykius ar avarijas, dėl kurių poveikis darbuotojams galėjo būti stiprus.2. Kol situacija bus ištaisyta ir pašalintos stipraus poveikio priežastys:a) paveiktoje zonoje leidžiama dirbti tik tiems darbuotojams, kurių reikia remontui ir kitiems būtiniems darbams atlikti;b) tokiems darbuotojams išduodama apsauginė apranga ir asmens kvėpavimo takų apsaugos priemonės, kuriomis jie privalo naudotis; tas poveikis negali būti nuolatinis ir privalo trukti tik labai trumpą, kiekvienam darbuotojui būtiną laiką;c) paveiktoje zonoje draudžiama dirbti darbuotojams, neaprūpintiems apsauginėmis priemonėmis.8 straipsnisNumatomas poveikis1. Tokiems darbams, kaip techninė priežiūra, kai galima numatyti, jog darbuotojų poveikis gali ypač sustiprėti, ir kai visos kitos techninių prevencijos priemonių galimybės sumažinti darbuotojų poveikį jau yra išnaudotos, darbdavys, pasikonsultavęs su darbuotojais ir (arba) jų atstovais įmonėje ar įstaigoje, nepažeisdamas darbdavio atsakomybės, nustato priemones, kurių reikia kancerogenų poveikio darbuotojams trukmei sumažinti iki mažiausios įmanomos, bei užtikrinti šiuos darbus atliekančių darbuotojų apsaugą.Laikantis pirmosios pastraipos, tokie darbuotojai aprūpinami apsaugine apranga ir asmens kvėpavimo takų apsaugos priemonėmis, kuriomis jie privalo naudotis tol, kol trunka stiprus poveikis; tas poveikis negali būti nuolatinis ir privalo trukti tik labai trumpą, kiekvienam darbuotojui būtiną laiką.2. Imamasi atitinkamų priemonių užtikrinti, kad zonos, kuriose atliekami šio straipsnio 1 dalies pirmojoje pastraipoje nurodyti darbai, būtų aiškiai pažymėtos ir nurodytos arba pašaliniams asmenims kitomis priemonėmis būtų uždrausta patekti į šias zonas.9 straipsnisPatekimas į pavojingas zonasDarbdaviai imasi atitinkamų priemonių užtikrinti, kad į zonas, kuriose atliekami darbai, kurių metu įvertinimo, nurodyto 3 straipsnio 2 dalyje, rezultatai parodo darbuotojų saugai ir sveikatai gresiantį pavojų, galėtų patekti tik tie darbuotojai, kurie dėl darbo ar užimamų pareigų turi į jas patekti.10 straipsnisHigiena ir asmens apsauga1. Darbdaviai įpareigojami visų darbų, dėl kurių kyla užkrėtimo kancerogenais ar mutagenais rizika, metu imtis reikiamų priemonių užtikrinti, kad:a) darbuotojai nevalgytų, negertų ar nerūkytų darbo zonose, kuriose gresia užkrėtimo kancerogenais ar mutagenais pavojus;b) darbuotojai būtų aprūpinti atitinkama apsaugine ar kita specialia apranga;c) būtų įrengtos atskiros vietos darbo ar apsauginei aprangai bei kasdieniams drabužiams laikyti;d) darbuotojams būtų įrengtos atitinkamos prausyklos ir tualetai;e) apsauginės priemonės būtų deramai laikomos aiškiai pažymėtose vietose ir būtų patikrintos ir išvalytos, jei įmanoma, prieš naudojimą ir kaskart panaudojus;f) prieš naudojant sugedusios priemonės būtų pataisytos ar pakeistos naujomis.2. Darbuotojai gali būti neapmokestinami, priemonių, išdėstytų 1 straipsnio dalyje, išlaidoms padengti.11 straipsnisInformacija ir darbuotojų mokymas1. Darbdavys imasi reikiamų priemonių užtikrinti, kad darbuotojai ir (arba) darbuotojų atstovai įmonėje ar įstaigoje būtų visapusiškai ir tinkamai, visų pirma informuojant ir instruktuojant, mokomi remiantis visa turima informacija apie:a) potencialų sveikatai gresiantį pavojų, įskaitant papildomą tabako keliamą riziką;b) atsargos priemones, kurių reikia imtis poveikio prevencijai;c) higienos reikalavimus;d) apsauginių priemonių naudojimą ir apsauginės aprangos dėvėjimą;e) veiksmus, kuriuos turės atlikti darbuotojai, įskaitant gelbėtojus, įvykus incidentams bei norint išvengti incidentų.Mokymas:pritaikomas atsižvelgiant į naują ar pakitusią riziką ir,jei reikia, periodiškai kartojamas.2. Darbdaviai praneša darbuotojams apie įrenginius ir su jais susijusias talpyklas, kuriose yra kancerogenų ar mutagenų, užtikrina, kad visos talpyklos, pakuotės ar įrenginiai, kuriuose yra kancerogenų ar mutagenų, aiškiai ir įskaitomai ženklinami etiketėmis, o ant jų pritvirtinami lengvai pastebimi įspėjamieji ar pavojaus ženklai.12 straipsnisInformacija darbuotojamsImamasi atitinkamų priemonių užtikrinti, kad:a) darbuotojai ir (arba) jų atstovai įmonėje ar įstaigoje galėtų patikrinti, ar ši direktyva taikoma, arba galėtų dalyvauti ją taikant, ypač atsižvelgdami į:i) parinkimo pasekmes darbuotojų saugai ir sveikatai, apsauginės aprangos ir apsauginių priemonių naudojimą, nepažeidžiant darbdavio atsakomybės nustatyti apsauginės aprangos ir priemonių efektyvumą;ii) darbdavio nustatytas priemones, nurodytas 8 straipsnio 1 dalies pirmojoje pastraipoje, nepažeidžiant darbdavio atsakomybės dėl šių priemonių nustatymo;b) darbuotojams ir (arba) jų atstovams įmonėje ar įstaigoje būtų nedelsiant pranešta apie stiprius poveikius, įskaitant nurodytus 8 straipsnyje, apie jų priežastis ir apie priemones, kurių buvo imtasi ar reikės imtis situacijai ištaisyti;c) darbdavys turėtų atnaujintą darbuotojų, atliekančių darbus, kurių vertinimo, nurodyto 3 straipsnio 2 dalyje, rezultatai parodo darbuotojų saugai ir sveikatai gresiantį pavojų, sąrašą, kuriame būtų nurodytas poveikis jiems, jei tokia informacija yra prieinama;d) gydytojas ir (arba) kompetentinga institucija bei visi kiti už darbo saugą ir sveikatą atsakingi asmenys gautų c punkte nurodytą sąrašą;e) kiekvienas darbuotojas gautų šiame sąraše pateiktą su juo asmeniškai susijusią informaciją;f) darbuotojai ir (arba) jų atstovai įmonėje ar įstaigoje gautų anoniminę kolektyvinę informaciją.13 straipsnisKonsultavimasis su darbuotojais ir jų dalyvavimasSu darbuotojais ir (arba) jų atstovais konsultuojamasi bei jie dalyvauja sprendžiant šioje direktyvoje minimus klausimus pagal Direktyvos 89/391/EEB 11 straipsnį.III SKYRIUSĮVAIRIOS NUOSTATOS14 straipsnisSveikatos patikrinimai1. Valstybės narės, laikydamosi nacionalinių įstatymų ir (arba) praktikos, atitinkamai prižiūri darbuotojų, kuriems 3 straipsnio 2 dalyje nurodyto įvertinimo rezultatai parodo sveikatai ir saugai gresiantį pavojų, sveikatą.2. Imamasi tokių šio straipsnio 1 dalyje nurodytų priemonių, kad prireikus būtų tikrinama kiekvieno darbuotojo sveikata:prieš poveikį;reguliariai po to.Imamasi tokių priemonių, kad būtų įmanoma tiesiogiai įgyvendinti asmens higienos ir darbo higienos priemones.3. Jei nustatoma, kad darbuotojo būklė sutriko dėl galimo kancerogenų ar mutagenų poveikio, gydytojas arba institucija atsakinga darbuotojų už sveikatos priežiūrą gali paprašyti kitų darbuotojų, patyrusių panašų poveikį, pasitikrinti sveikatą.Tokiu atveju, laikantis 3 straipsnio 2 dalies, pakartotinai įvertinama poveikio rizika.4. Tais atvejais, kai tikrinama sveikata, į medicininę kortelę įrašomi asmens sveikatos duomenys ir gydytojas arba institucija atsakinga darbuotojų už sveikatos priežiūrą pasiūlo apsaugines ar prevencijos priemones, kurių reikia imtis kiekvieno darbuotojo atžvilgiu.5. Darbuotojams reikia suteikti informaciją ir duoti patarimus visais jų sveikatos priežiūros, kuri gali būti atlikta, poveikiui pasibaigus, klausimais.6. Remiantis nacionaliniais įstatymais ir (arba) praktika:darbuotojai gali gauti sveikatos patikrinimo rezultatus irtokie darbuotojai ar darbdavys gali pareikalauti peržiūrėti sveikatos patikrinimo rezultatus.7. Praktinės darbuotojų sveikatos patikrinimo rekomendacijos yra išdėstytos II priede.8. Atsižvelgiant į visus nacionalinius įstatymus ir (arba) praktiką, kompetentingai institucijai pranešama apie visus profesinės aplinkos sukelto kancerogeninio ar mutageninio poveikio atvejus.15 straipsnisDuomenų kaupimas1. 12 straipsnio c punkte nurodytas sąrašas bei 14 straipsnio 4 dalyje nurodyta medicinos kortelė saugomi mažiausiai 40 metų nuo poveikio pabaigos pagal nacionalinius įstatymus ir (arba) praktiką.2. Atsižvelgiant į nacionalinius įstatymus ir (arba) praktiką, šie dokumentai pateikiami atsakingai institucijai, kai įmonė nutraukia veiklą.16 straipsnisRibinės vertės1. Laikydamasi Sutarties 137 straipsnio 2 dalyje nustatytos tvarkos ir remdamasi turima informacija, įskaitant mokslo ir technikos duomenis, Taryba direktyvomis nustato visų kancerogenų ar mutagenų, kurių atveju tai įmanoma padaryti, ribines vertes ir, jei reikia, priima kitas tiesiogiai susijusias nuostatas.2. Ribinės vertės ir kitos tiesiogiai susijusios nuostatos yra išdėstytos III priede.17 straipsnisPriedai1. I ir III priedai gali būti keičiami tik Sutarties 137 straipsnio 2 dalyje nustatyta tvarka.2. Vien tik techniniai II priedo pakeitimai, siekiant atsižvelgti į techninę pažangą, tarptautinių taisyklių ar specifikacijų pasikeitimus bei išradimus karcinogenų ar mutagenų srityje, priimami Direktyvos 89/391/EEB 17 straipsnyje nustatyta tvarka.18 straipsnisDuomenų naudojimasKomisija gali naudotis kompetentingų nacionalinių institucijų pateikta informacija, nurodyta 14 straipsnio 8 dalyje.19 straipsnisPranešimas KomisijaiValstybės narės pateikia Komisijai nacionalinės teisės aktų, kuriuos jos priims šios direktyvos taikymo srityje, tekstus.20 straipsnisPanaikinimasDirektyva 90/394/EEB su pakeitimais, padarytais direktyvomis, nurodytomis šios direktyvos IV priedo A dalyje, panaikinama, nepažeidžiant valstybių narių įsipareigojimų dėl perkėlimo į nacionalinę teisę terminų, nustatytų šios direktyvos IV priedo B dalyje.Nuorodos į panaikintą direktyvą suprantamos kaip nuorodos į šią direktyvą ir aiškinamos pagal V priede pateiktą koreliacinę lentelę.21 straipsnisĮsigaliojimasŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.22 straipsnisAdresataiŠi direktyva skirta valstybėms narėms.Priimta Strasbūre, 2004 m. balandžio 29 d.Europos Parlamento varduPirmininkasP. CoxTarybos varduPirmininkasM. McDowell[1] OL C 368, 1999 12 20, p. 18.[2] 2003 m. rugsėjo 29 d. pareikšta Europos Parlamento nuomonė (dar nepaskelbta Oficialiajame leidinyje) ir 2004 m. kovo 30 d. Tarybos sprendimas.[3] OL L 196, 1990 7 26, p. 1. Direktyva su paskutiniais pakeitimais, padarytais Direktyva 1999/38/EB (OL L 138, 1999 6 1, p. 66).[4] Žr. IV priedo A dalį.[5] OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[6] OL L 196, 1967 8 16, p. 1. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).[7] OL L 200, 1999 7 30, p. 1. Direktyva su paskutiniais pakeitimais, padarytais Reglamentu (EB) Nr. 1882/2003.[8] OL L 185, 1974 7 9, p. 15. Sprendimas panaikintas 2003 m. liepos 22 d. Tarybos sprendimu (OL C 218, 2003 9 13, p. 1).[9] 1983 m. rugsėjo 19 d. Tarybos direktyva 83/477/EEB dėl darbuotojų apsaugos nuo rizikos, susijusios su asbesto poveikiu darbe (antroji atskira Direktyva, kaip numatyta Direktyvos 80/1107/EEB 8 straipsnyje) (OL L 263, 1983 9 24, p. 25). Direktyva su paskutiniais pakeitimais, padarytais Europos Parlamento ir Tarybos direktyva 2003/18/EB (OL L 97, 2003 4 15, p. 48).--------------------------------------------------I PRIEDASMEDŽIAGŲ, PREPARATŲ IR PROCESŲ SĄRAŠAS(2 straipsnio a punkto iii papunktis)1. Auramino gamyba.2. Darbas, susijęs su policiklininių aromatinių angliavandenilių, kurių yra akmens anglies suodžiuose, dervoje, degute, dūmuose arba dulkėse, poveikiu.3. Darbas, susijęs su dulkėmis, dūmais ir purslais, susidariusiais kaitinant ir elektriniu būdu valant vario-nikelio šteinus.4. Stiprūs rūgštiniai izopropilo alkoholio gamybos procesai.5. Darbas susijęs su lapuočių medienos dulkių poveikiu [1].[1] Kai kurių lapuočių sąrašą galima rasti 1995 m. Lione Tarptautinės vėžio tyrimų agentūros paskelbtame kancerogeninių rizikos veiksnių žmonėms įvertinimo aprašų 62 tome "Medienos dulkės ir formaldehidas".--------------------------------------------------II PRIEDASPRAKTINIAI PATARIMAI DĖL DARBUOTOJŲ SVEIKATOS PATIKRINIMO(14 straipsnio 7 dalis)1. Gydytojas ir (arba) už karcinogenų ar mutagenų veikiamų darbuotojų sveikatos patikrinimą atsakinga institucija turi susipažinti su kiekvieno darbuotojo poveikio sąlygomis arba aplinkybėmis.2. Darbuotojo sveikatos patikrinimas turi būti atliekama laikantis profesinės medicinos principų ir praktikos; būtina taikyti bent šias priemones:saugoti darbuotojo medicininę ir profesinės ligos istoriją;asmeniškai apklausti darbuotojus;jei reikia, atlikti biologinę priežiūrą bei nustatyti ankstyvąsias ir grįžtamąsias pasekmes.Remiantis naujausiomis turimomis profesinės medicinos žiniomis, nusprendžiama, ar reikia toliau tikrinti kiekvieno darbuotojo sveikatą.--------------------------------------------------III PRIEDASRIBINĖS VERTĖS IR KITOS TIESIOGIAI SUSIJUSIOS NUOSTATOS(16 straipsnis)A. PROFESINIO POVEIKIO RIBINĖS VERTĖSMedžiagos pavadinimas | EINECS | CAS | Ribinės vertės | Pastaba | Pereinamojo laikotarpio priemonės |mg/m3 | ppm |Benzenas | 200-753-7 | 71-43-2 | 3,25 | 1 | Oda | Robežvērtība: 3 ppm (=9,75 mg/m3) (līdz 2003. gada 27. jūnijam) |Vinilchlorido monomeras | 200-831 | 75-01-4 | 7,77 | 3 | — | — |Lapuočių medienos dulkės | — | — | 5,00, | — | — | — |--------------------------------------------------IV PRIEDASA dalisPanaikinta direktyva ir jos paskesni pakeitimai(nuoroda į 20 straipsnį)Tarybos direktyva 90/394/EEB | (OL L 196, 1990 7 26, p. 1) |Tarybos direktyva 97/42/EB | (OL L 179, 1997 7 8, p. 4) |Tarybos direktyva 1999/38/EB | (OL L 138,1999 6 1, p. 66) |B dalisPerkėlimo į nacionalinę teisę galutiniai terminai(nuoroda į 20 straipsnį)Direktyva | Perkėlimo galutiniai terminai |90/394/EEB | 1992 m. gruodžio 31 d. |97/42/EB | 2000 m. birželio 27 d. |1999/38/EB | 2003 m. balandžio 29 d. |--------------------------------------------------V PRIEDASKORELIACINĖ LENTELĖDirektyva 90/394/EB | Ši direktyva |1 straipsnis | 1 straipsnis |2 straipsnio a punktas | 2 straipsnio a punktas |2 straipsnio a punkto a papunktis | 2 straipsnio b punktas |2 straipsnio b punktas | 2 straipsnio c punktas |3 – 9 straipsniai | 3 – 9 straipsniai |10 straipsnio 1 dalies a punktas | 10 straipsnio 1 dalies a punktas |10 straipsnio 1 dalies b punkto pirmasis sakinys | 10 straipsnio 1 dalies b punktas |10 straipsnio 1 dalies b punkto antrasis sakinys | 10 straipsnio 1 dalies c punktas |10 straipsnio 1 dalies c punktas | 10 straipsnio 1 dalies d punktas |10 straipsnio 1 dalies d punkto pirmasis ir antrasis sakiniai | 10 straipsnio 1 dalies e punktas |10 straipsnio 1 dalies d punkto trečiasis sakinys | 10 straipsnio 1 dalies f punktas |10 straipsnio 2 dalis | 10 straipsnio 2 dalis |11 – 18 straipsniai | 11 – 18 straipsniai |19 straipsnio 1 dalies pirmoji pastraipa | — |19 straipsnio 1 dalies antroji pastraipa | — |19 straipsnio 1 dalies trečioji pastraipa | — |19 straipsnio 2 dalis | 19 straipsnis |— | 20 straipsnis |— | 21 straipsnis |20 straipsnis | 22 straipsnis |I priedas | I priedas |II priedas | II priedas |III priedas | III priedas |— | IV priedas |— | V priedas |--------------------------------------------------


title: 1994 m. gruodžio 2 d. Komisijos direktyva 94/59/EB trečią kartą iš dalies keičianti Tarybos direktyvos 77/96/EEB dėl trichinelių (Trichinelle spiralis) tyrimo naminių kiaulių šviežioje mėsoje, importuojamoje iš trečiųjų šalių, priedus

text:
Svarbus teisinis pranešimas

|

31994L0059

Oficialusis leidinys L 315 , 08/12/1994 p. 0018 - 0020 specialusis leidimas suomių kalba: skyrius 3 tomas 63 p. 0240  specialusis leidimas švedų kalba: skyrius 3 tomas 63 p. 0240

		Komisijos direktyva 94/59/EB1994 m. gruodžio 2 d.trečią kartą iš dalies keičianti Tarybos direktyvos 77/96/EEB dėl trichinelių (Trichinelle spiralis) tyrimo naminių kiaulių šviežioje mėsoje, importuojamoje iš trečiųjų šalių, priedusEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1976 m. gruodžio 21 d. Tarybos direktyvą 77/96/EEB dėl trichinelių (Trichinelle spiralis) tyrimo naminių kiaulių šviežioje mėsoje, importuojamoje iš trečiųjų šalių [1], su paskutiniais pakeitimais, padarytais Direktyva 89/321/EEB [2], ypač į jos 8 straipsnį,kadangi naujausi tyrimai rodo, kad reikia pakeisti tam tikrus patikrinimo metodus trichinelėms arklienoje aptikti; kadangi Veterinarijos mokslinis komitetas patvirtino alternatyvius trichinelių aktyvumą sustabdančius šaldymo būdus; kadangi šių metodų patikimumas sveikatos apsaugos atžvilgiu lygiavertis jau egzistuojantiems metodams; kadangi todėl Direktyvos 77/96/EEB I priedą reikėtų atitinkamai papildyti;kadangi siekiant palengvinti mėsos šaldymą, valstybėms, kurios nėra narės, ir valstybėms narėms turėtų būti leista rinktis iš numatytų šaldymo būdų;kadangi Veterinarijos mokslinis komitetas rekomendavo, kad dabar taikomiems trichinelių tyrimo metodams būtų taikomi tam tikri techniniai patobulinimai ir papildymai, visų pirma dėl arklienos tyrimo ir sąlygų, kurias turi atitikti trichineles tiriančios laboratorijos;kadangi šioje direktyvoje numatytos priemonės atitinka Veterinarijos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 77/96/EEB iš dalies keičiama taip, kaip nustatyta priede.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1995 m. sausio 1 d., įgyvendina šią direktyvą. Jos nedelsdamos apie tai praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja 1994 m. gruodžio 12 d.Priimta Briuselyje, 1994 m. gruodžio 2 d.Komisijos varduRené SteichenKomisijos narys[1] OL L 26, 1977 1 31, p. 67.[2] OL L 133, 1989 5 17, p. 33.--------------------------------------------------PRIEDASDirektyvos 77/96/EEB priedai iš dalies keičiami taip:A. I priedo VII skyriaus C dalis iš dalies keičiama taip:1. 1 punkto aštuntoje įtraukoje "5g" pakeičiama į "7g".2. Po 3 punkto įrašomas toks naujas 4 punktas:"4. Membraninių filtrų naudojimasKiekvienas polikarbonatinis membraninis filtras gali būti naudojama ne daugiau kaip penkis kartus. Filtras turėtų būti apsukamas po kiekvieno panaudojimo. Be to, po kiekvieno panaudojimo filtrą reikėtų patikrinti, ar nėra jokių pažeidimų, dėl kurių jo daugiau nebūtų galima naudoti."3. 4 punktas tampa 5, o 5 tampa 6.B. IV priedas iš dalies keičiamas taip:1. Po antraštės "Mėsos šaldymas" įtraukiama nauja paantraštė "I. 1 būdas".2. Po 7 dalies įrašomas toks tekstas:"II. 2 būdasLaikomasi bendrųjų 1 būdo 1–5 dalių nuostatų, taikomi tokie laiko-temperatūros deriniai:1. Mėsa, kurios diametras arba storis – iki 15 cm, turi būti šaldoma laikantis vieno iš toliau pateiktų laiko-temperatūros derinių:- 20 dienų – 15 oC,- 10 dienų – 23 oC,- 6 dienas – 29 oC.2. Mėsa, kurios diametras arba storis svyruoja tarp 15 cm ir 50 cm, turi būti šaldoma laikantis vieno iš toliau pateiktų laiko-temperatūros derinių:- 30 dienų – 15 oC,- 20 dienų – 23 oC,- 12 dienų – 29 oC.Šaldymo patalpos temperatūra privalo būti ne aukštesnė kaip pasirinkta trichinelių aktyvumą sustabdanti temperatūra. Ji turėtų būti matuojama kalibruotais elektriniais temperatūros matavimo prietaisais ir nuolat registruojama. Negalima tiesiogiai matuoti šaltame oro sraute. Prietaisai turi būti laikomi užrakinti. Registracijos žurnale turi būti atitinkami skaičiai iš importuotos mėsos patikrinimų registro data ir valanda, kai šaldymas buvo pradėtas ir baigtas, ir visi šie duomenys turi būti laikomi metus nuo jų užrašymo dienos.III. 3 būdasTemperatūros kontrolė mėsos gabalų viduryje.1. Kontroliuojant temperatūrą mėsos gabalų viduje ir laikantis 2–6 dalių reikalavimų taikomi tokie laiko-temperatūros deriniai:- 106 valandos – 18 oC,- 82 valandos – 21 oC,- 63 valandos – 23,5 oC,- 48 valandos – 26 oC,- 35 valandos – 29 oC,- 22 valandos – 32 oC,- 8 valandos – 35 oC,- ½ valandos – 37 oC,2. Atvežta jau sušaldyta mėsa turi būti laikoma tokiose sąlygose.3. Šaldymo patalpoje esančios siuntos turi būti laikomos atskirai ir užrakintos.4. Kiekvienos siuntos patekimo į šaldymo patalpą data ir laikas turi būti registruojami.5. Šaldymo patalpos techninė įranga ir energijos šaltinis turi užtikrinti, kad 1 dalyje nurodyta temperatūra būtų pasiekiama labai greitai ir išsilaikytų visoje mėsoje.6. Temperatūra turi būti matuojama kalibruotais elektriniais temperatūros matavimo prietaisais ir nuolat registruojama. Termometro zondas turi būti tikrinamo mėsos gabalo, kuris turi būti ne mažesnis, kaip storiausias šaldomos mėsos gabalas, viduryje. Šis tikrinamas mėsos gabalas turėtų būti padėtas nepalankiausioje šaldymo patalpos vietoje, atokiau nuo šaldymo įrangos ir tiesioginio šalto oro srauto. Prietaisai turi būti laikomi užrakinti. Registracijos žurnale turi būti atitinkami skaičiai iš importuotos mėsos patikrinimų registro bei data ir valanda, kai šaldymas buvo pradėtas ir baigtas, ir visi šie duomenys turi būti laikomi metus nuo jų užrašymo dienos."C. Pridedamas toks V priedas:"V PRIEDASArklienos tikrinimas ir šaldymas1. TikrinimasArkliena turi būti tikrinama laikantis I priede nurodyto virškinimo metodo, numatant tokius pakeitimus:- mažiausiai 10 g mėginiai imami iš liežuvio ar žandikaulio raumenų. Kai liežuvio ar žandikaulio raumenų nėra, reikia paimti tokio paties dydžio mėginį iš diafragmos kojelės prie perėjimo į raumeningąją dalį. Raumuo turi būti be jungiamojo audinio ir riebalų.- 5 g mėginys tiriamas virškinimo metodu, jeigu taikomas jungtinių mėginių dirbtinis virškinimas laikantis I priedo Nr. III–VII. Kiekvienam virškinimui bendras tiriamo raumens svoris negali viršyti 100 g I priedo III, IV, V ir VI metodams arba 35 g I priedo VII metodui.- Jei gaunamas teigiamas rezultatas, dar vienas 10 g mėginys turi būti toliau atskirai tiriamas.2. Arklienos šaldymasSiekiant sunaikinti trichineles šaldant, arklieną reikia šaldyti laikantis vieno iš IV priede apibūdintų būdų."--------------------------------------------------


title: 1996 m. gruodžio 13 d., Komisijos direktyva 96/86/EB derinanti su technikos pažanga Tarybos direktyvą 94/55/EB dėl valstybių narių teisės aktų, susijusių su pavojingų krovinių vežimu keliais, suderinimotekstas svarbus EEE.

text:
Svarbus teisinis pranešimas

|

31996L0086

Oficialusis leidinys L 335 , 24/12/1996 p. 0043 - 0044

		Komisijos direktyva 96/86/EB1996 m. gruodžio 13 d.derinanti su technikos pažanga Tarybos direktyvą 94/55/EB dėl valstybių narių teisės aktų, susijusių su pavojingų krovinių vežimu keliais, suderinimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1994 m. lapkričio 21 d. Tarybos direktyvą 94/55/EB dėl valstybių narių teisės aktų, susijusių su pavojingų krovinių vežimu keliais, suderinimo [1], ypač į jos 8 straipsnį,kadangi Europos sutarties dėl pavojingų krovinių tarptautinio vežimo keliais, paprastai vadinamos ADR, iš dalies pakeisti A ir B priedai turėtų būti prijungti prie Direktyvos 94/55/EB kaip A ir B priedai ir turėtų būti taikomi ne tik tarptautiniam vežimui, bet ir vežimui atskirų valstybių narių teritorija;kadangi Direktyvos 94/55/EB priedus sudaro ADR, įsigaliojusi nuo 1995 m. sausio 1 d., kuri nuo to laiko buvo paskelbta visomis kalbomis [2];kadangi ADR atnaujinama kas dveji metai, todėl iš dalies pakeista redakcija įsigalios 1997 m. sausio 1 d.;kadangi pagal 8 straipsnį visi būtini pakeitimai derinant direktyvą su technikos ir mokslo pažanga jos taikymo srityje ir siekiant ją suderinti su naujomis taisyklėmis, turi būti priimti 9 straipsnyje nustatyta tvarka;kadangi sektorių būtina priderinti prie naujų ADR taisyklių, todėl būtina iš dalies pakeisti Direktyvos 94/55/EB priedus;kadangi šioje direktyvoje numatytos priemonės atitinka Komiteto, numatyto Direktyvos 94/55/EB 9 straipsnyje, nuomonę,PRIĖMĖ ŠIĄ DIREKTYVĄ:1 straipsnisDirektyva 94/55/EB iš dalies keičiama taip:1. A priedas:"A priedą sudaro Europos sutarties dėl pavojingų krovinių tarptautinio vežimo keliais (ADR), įsigaliojusios 1997 m. sausio 1 d., A priedo nuostatos kraštiniuose numeriuose nuo 2000 iki 3999, kuriose žodžiai "Susitariančioji Šalis" keičiami į "valstybė narė".NB:1997 m. teksto, iš dalies keičiančio ADR A priedo 1995 m. konsoliduotą tekstą, redakcija visomis oficialiomis Bendrijos kalbomis bus paskelbta, kai tik bus gautas tekstas visomis kalbomis."2. B priedas:"B priedą sudaro Europos sutarties dėl pavojingų krovinių tarptautinio vežimo keliais (ADR), įsigaliojusios 1997 m. sausio 1 d., B priedo nuostatos kraštiniuose numeriuose nuo 10000 iki 270000, kuriose žodžiai "Susitariančioji Šalis" keičiami į "valstybė narė".NB:1997 m. teksto, iš dalies keičiančio ADR B priedo 1995 m. konsoliduotą tekstą, redakcija visomis oficialiomis Bendrijos kalbomis bus paskelbta, kai tik bus gautas tekstas visomis kalbomis."2 straipsnis1. Valstybės narės priima įstatymus ir kitus teisės aktus, kurie, įsigalioję iki 1997 m. sausio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja kitą jos paskelbimo Europos Bendrijų oficialiajame leidinyje dieną.4 straipsnisŠi direktyva skirta valstybėms narėms.Priimta Briuselyje, 1996 m. gruodžio 13 d.Komisijos varduNeil KinnockKomisijos narys[1] OL L 319, 1994 12 12, p. 7.[2] OL L 275, 1996 10 28, p. 1.--------------------------------------------------


title: 2003 m. spalio 31 d. Komisijos direktyva 2003/100/EB, iš dalies keičianti Europos Parlamento ir Tarybos direktyvos 2002/32/EB dėl nepageidaujamų medžiagų gyvūnų pašaruose I priedąTekstas svarbus EEE

text:
Svarbus teisinis pranešimas

|

32003L0100

Oficialusis leidinys L 285 , 01/11/2003 p. 0033 - 0037

		Komisijos direktyva 2003/100/EB2003 m. spalio 31 d.iš dalies keičianti Europos Parlamento ir Tarybos direktyvos 2002/32/EB dėl nepageidaujamų medžiagų gyvūnų pašaruose I priedą(Tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2002 m. gegužės 7 d. Europos Parlamento ir Tarybos direktyvą 2002/32/EB dėl nepageidaujamų medžiagų gyvūnų pašaruose [1] su pakeitimais, padarytais Komisijos direktyva 2003/57/EB [2], ypač į jos 8 straipsnio 1 dalį,kadangi:(1) Direktyva 2002/32/EB draudžia naudoti gyvūnų pašarams skirtus produktus, kuriuose nepageidaujamų medžiagų kiekiai viršija tos direktyvos I priede nurodytus maksimalius kiekius.(2) Priėmus Direktyvą 2002/32/EB, buvo nurodyta, kad I priede išdėstytos nuostatos bus peržiūrimos pagal naujausius mokslinius rizikos vertinimus, atsižvelgiant į draudimus bet kaip skiesti užterštus ir reikalavimų neatitinkančius gyvūnų pašarams skirtus produktus.(3) Atitinkamai buvo kreiptasi į Gyvūnų mitybos mokslinį komitetą (GMMK) su prašymu nedelsiant pateikti naujausius mokslinius rizikos įvertinimus. GMMK patvirtino nuomonę dėl nepageidaujamų medžiagų pašaruose 2003 m. vasario 20 d., kuri buvo atnaujinta 2003 m. balandžio 25 d. Šioje nuomonėje pateikiama išsami galimų grėsmių, kurias sukelia gyvūnų pašaruose esančios įvairios nepageidaujamos medžiagos, žmonių ir gyvūnų sveikatai apžvalga.(4) Tačiau GMMK pripažino, kad būtina papildomai atlikti išsamius rizikos vertinimus, siekiant visiškai iš naujo išnagrinėti Direktyvos 2002/32/EB I priedą. Nuo 2003 m. gegužės mėn. Europos maisto saugos tarnyba (EMST) perėmė iš Europos Komisijos atsakomybę už pašarų ir maisto saugos klausimų mokslinį įvertinimą. Buvo paprašyta, kad EMST atliktų šiuos išsamius rizikos įvertinimus.(5) Tuo tarpu buvo nurodyta, kad gali kilti grėsmė kai kurių pagrindinių ir vertingų pašarinių žaliavų tiekimui, kadangi kai kuriose pašarinėse žaliavose esančios nepageidaujamos medžiagos dėl įprastinio foninio užterštumo priartėjo arba viršija Direktyvos 2002/32/EB I priede nustatytą didžiausią kiekį. Taip pat buvo pastebėti tam tikri priedo nuostatų neatitikimai.(6) Todėl laukiant, kol bus pateikti išsamūs moksliniai rizikos įvertinimai, priedas turėtų būti laikinai iš dalies pakeistas, siekiant išlaikyti aukštą visuomenės bei gyvūnų sveikatos ir aplinkos apsaugos lygį.(7) Siekiant išlaikyti tokį aukštą visuomenės bei gyvūnų sveikatos ir aplinkos apsaugos lygį, pripažįstama, kad jei pašarinės žaliavos sušeriamos tiesiogiai gyvūnams arba jei naudojami pašarų papildai, jų naudojimas kasdieninei mitybai neturėtų sukelti didesnio nepageidaujamų medžiagų poveikio gyvūnams negu tas didžiausias poveikis, kurį jie patiria kasdieninėje jų mityboje naudojant tik visaverčius pašarus.(8) GMMK patvirtina, kad organinės arseno formos yra riboto toksiškumo. Todėl nustačius bendrą arseno kiekį pašaruose ne visada galima tiksliai atspindėti neorganinių arseno formų keliamą grėsmę. Tačiau arseno organines ir neorganines formas galima atskirti tik kompleksiniais analizės metodais, kuriuos ne visuomet galima pritaikyti vykdant oficialią kontrolę. Todėl tikslinga laikyti, kad didžiausi kiekiai nurodo bendrą arseno kiekį, taip pat paliekant galimybę pareikalauti atlikti išsamesnę analizę, ypač aptikus Hizikia fusiforme. Jei nėra Bendrijoje įvesto metodo, kuriuo būtų nustatomas bendras arseno kiekis, būtina įrodyti, kad panaudota mėginio apdorojimo procedūra ir analizės metodas gali būti sėkmingai taikomi panaudojant sertifikuotas pamatines medžiagas, kuriose yra didelė organinės formos arseno dalis.(9) Taip pat būtina atsižvelgti į tai, kad daugiau negu 95 % arseno, esančio jūrinės kilmės pašarinėse žaliavose, organinės formos pasižymi mažesniu toksiškumu, ir į pastarojo meto pasiekimus kuriant žuvų pašarus, kuriuose yra didesnis žuvų taukų ir žuvų miltų santykis.(10) Dabartiniai didžiausi arseno, švino ir fluoro kiekiai kai kuriose mineralinėse pašarų žaliavose neatspindi dabartinių įprastų foninio užterštumo lygių. Atsižvelgiant į mažą biologinį šių nepageidaujamų medžiagų paplitimą mineraliniuose pašaruose, tikslinga užtikrinti, kad šios esminės vertingos pašarų žaliavos galėtų būti tiekiamos nesukeliant pavojaus gyvūnų ir žmonių sveikatai bei aplinkai.(11) Aflatoksinas B1 yra genotoksiškas kancerogenas, kuris aptinkamas piene kaip metabolitinis aflatoksinas M1. Siekiant apsaugoti visuomenės sveikatą tikslinga kiek įmanoma sumažinti didžiausius leistinus aflatoksino kiekius. Užtikrinus tinkamą apdorojimą ir džiovinimą, galima išlaikyti žemus aflatoksino kiekius įvairiose pašarų žaliavose; taip pat yra veiksmingos nukenksminimo procedūros siekiant sumažinti aflatoksino B1 kiekius. Tikslinga nustatyti vienodą didžiausią aflatoksino B1 kiekį visose pašarinėse žaliavose.(12) Visose medvilnės sėklose dideli laisvojo gosipolio kiekiai yra natūralūs sudedamieji komponentai. Todėl tikslinga nustatyti konkrečius didžiausius laisvojo gosipolio kiekius visose medvilnės sėklose.(13) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 2002/32/EB I priedas iš dalies keičiamas, kaip numatyta šios direktyvos priede.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip per 12 mėnesių nuo jos paskelbimo, įgyvendina šią direktyvą. Jos nedelsdamos praneša Komisijai šių nuostatų tekstus bei tų nuostatų ir šios direktyvos koreliacinę lentelę.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.3 straipsnisŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2003 m. spalio 31 d.Komisijos varduDavid ByrneKomisijos narys[1] OL L 140, 2002 5 30, p. 10.[2] OL L 151, 2003 6 19, p. 38.--------------------------------------------------PRIEDASDirektyvos 2002/32/EB I priedas iš dalies keičiamas taip:1) 1, 2 ir 3 punktai pakeičiami taip:"Nepageidaujamos medžiagos | Gyvūnų pašarams skirti produktai | Didžiausias leistinas kiekis mg/kg (ppm) pašaruose, kurių drėgnis 12 % |(1) | (2) | (3) |1.Arsenas | Pašarinės žaliavos, išskyrus: | 2 |—žolės, džiovintos liucernos ir džiovintų dobilų miltus, džiovintų cukrinių runkelių išspaudas ir džiovintos cukrinių runkelių melasos išspaudas | 4 |—presuotus palmių riešutų branduolius | 4 |—fosfatus ir kalkingus jūrinius dumblius | 10 |—kalcio karbonatus | 15 |—magnio oksidą | 20 |—pašarus, gautus perdirbant žuvį arba kitus jūros gyvūnus | 15 |—jūrų dumblių miltus ir iš jūrų dumblių gautas pašarines žaliavas | 40 |Visaverčiai pašarai, išskyrus: | 2 |—žuvims skirtus visaverčius pašarus ir kailiniams žvėreliams skirtus visaverčius pašarus | 6 |Pašarų papildai, išskyrus: | 4 |—mineralinius pašarus | 12 |2.Švinas | Pašarinės žaliavos, išskyrus: | 10 |—žaliąjį pašarą | 40 |—fosfatus ir kalkingus jūrų dumblius | 15 |—kalcio karbonatą | 20 |—mieles | 5 |Visaverčiai pašarai | 5 |Pašarų papildai, išskyrus: | 10 |—mineralinius pašarus | 15 |3.Fluoras | Pašarinės žaliavos, išskyrus: | 150 |—gyvūninės kilmės pašarus, išskyrus jūrų vėžiagyvius, tokius kaip jūrų kriliai | 500 |—fosfatus ir jūrų vėžiagyvius, tokius kaip jūrų kriliai | 2000 |—kalcio karbonatą | 350 |—magnio oksidą | 600 |—kalkingus jūros dumblius | 1000 |Visaverčiai pašarai, išskyrus: | 150 |—visaverčius pašarus galvijams, avims ir ožkoms | |—dedamus į pieną | 30 |—kitus | 50 |—visaverčius pašarus kiaulėms | 100 |—visaverčius pašarus naminiams paukščiams | 350 |—visaverčius pašarus viščiukams | 250 |Mineraliniai mišiniai galvijams, avims ir ožkoms | 2000 |Kiti papildomieji pašarai | 125 |2) 7 punktas pakeičiamas taip:"Nepageidaujamos medžiagos | Gyvūnų pašarams skirti produktai | Ddžiausias leistinas kiekis mg/kg (ppm) pašaruose, kurių drėgnis 12 % |(1) | (2) | (3) |7.Aflatoksinas B 1 | Visos pašarinės žaliavos | 0,02 |Visaverčiai pašarai galvijams, avims ir ožkoms, išskyrus: | 0,02 |—visaverčius pašarus pieninių veislių gyvūnams | 0,005 |—visaverčius pašarus veršiukams ir ėriukams | 0,01 |Visaverčiai pašarai kiaulėms ir naminiams paukščiams (išskyrus jauniklius) | 0,02 |Kiti visaverčiai pašarai | 0,01 |Pašarų papildai galvijams, avims ir ožkoms (išskyrus skirtus pieninių veislių gyvūnams, veršiukams ir ėriukams) | 0,02 |Papildomieji pašarai kiaulėms ir naminiams paukščiams (išskyrus jauniklius) | 0,02 |Kiti pašarų papildai | 0,005" |3) 9 punktas pakeičiamas taip:"Nepageidaujamos medžiagos | Gyvūnų pašarams skirti produktai | Didžiausias leistinas kiekis mg/kg (ppm) pašaruose, kurių drėgnis 12 % |(1) | (2) | (3) |9.Laisvasis gosipolis | Pašarinės žaliavos, išskyrus: | 20 |—medvilnės sėklas | 5000 |—medvilnės sėklų išspaudas ir medvilnės sėklų miltus | 1200 |Visaverčiai pašarai, išskyrus: | 20 |—visaverčius pašarus galvijams, avims ir ožkoms | 500 |—visaverčius pašarus naminiams paukščiams (išskyrus dedekles vištas) ir veršiukus | 100 |—visaverčius pašarus triušiams ir kiaulėms (išskyrus paršelius) | 60" |4) 22 punktas pakeičiamas taip:"Nepageidaujamos medžiagos | Gyvūnų pašarams skirti produktai | Didžiausias leistinas Maksimalus kiekis mg/kg (ppm) pašaruose, kurių drėgnis 12 % |(1) | (2) | (3) |22.Endosulfanas (alfa ir beta izomerų ir endosulfato endosulfano pavidalu suma) | Visi pašarai, išskyrus: | 0,1 |—kukurūzus ir produktus, gautus juos apdorojant | 0,2 |—aliejinių augalų sėklas ir produktus, gautus juos apdorojant | 0,5 |—visaverčius pašarus žuvims | 0,005" |--------------------------------------------------